title: Εκτελεστικός κανονισμός (ΕΕ) αριθ. 170/2013 της Επιτροπής, της 25ης Φεβρουαρίου 2013 , σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας

text:
               27.2.2013

               EL

               Επίσημη Εφημερίδα της Ευρωπαϊκής Ένωσης

               L 55/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 170/2013 ΤΗΣ ΕΠΙΤΡΟΠΉΣ
   της 25ης Φεβρουαρίου 2013
   σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη προσχώρησης της Κροατίας, και ιδίως το άρθρο 3 παράγραφος 4,
   Έχοντας υπόψη την πράξη προσχώρησης της Κροατίας, και ιδίως το άρθρο 41, το άρθρο 16 σε συνδυασμό με το παράρτημα IV τμήμα 3α σημείο 4, και το άρθρο 18 σε συνδυασμό με το παράρτημα V τμήμα 4 μέρος II,
   Εκτιμώντας τα ακόλουθα:

               (1)

               Οι κανόνες σχετικά με το καθεστώς παραγωγής και εμπορίας για την αγορά ζάχαρης, οι οποίοι έχουν εισαχθεί στον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), με την πράξη προσχώρησης της Κροατίας είναι εφαρμοστέοι από την 1η Ιουλίου 2013 με την επιφύλαξη της έναρξης ισχύος της πράξης προσχώρησης κατά την ημερομηνία αυτή. Ωστόσο, για την περίοδο εμπορίας 2012/2013, το σύνολο της παραγωγής ζάχαρης ζαχαρότευτλων της Κροατίας θα έχει παραχθεί στο πλαίσιο εθνικού καθεστώτος. Ως εκ τούτου, κρίνεται αναγκαία η λήψη μεταβατικών μέτρων προκειμένου να πραγματοποιηθεί η μετάβαση από το ισχύον καθεστώς παραγωγής και εμπορίας στην Κροατία στο καθεστώς που προβλέπεται στον κανονισμό (ΕΚ) αριθ. 1234/2007. Συνεπώς, οι διατάξεις σχετικά με τις ελάχιστες τιμές ζαχαρότευτλων, τις διεπαγγελματικές συμφωνίες, το τέλος παραγωγής καθώς και τα καθεστώτα ποσοστώσεων και τη χορήγηση ποσοστώσεων που προβλέπονται στα άρθρα 49, 50, 51, 55 παράγραφος 1 στοιχείο β) και 56 του κανονισμού (ΕΚ) αριθ. 1234/2007 δεν θα πρέπει να εφαρμοστούν στην Κροατία για την περίοδο εμπορίας 2012/2013.

               (2)

               Σύμφωνα με την πράξη προσχώρησης, για διάστημα έως τρεις περιόδους εμπορίας, ετήσια δασμολογική ποσόστωση εισαγωγής 40 000 τόνων ακατέργαστης ζάχαρης ζαχαροκάλαμου για ραφινάρισμα προορίζεται για την Κροατία με δασμό 98 ευρώ ανά τόνο.

               (3)

               Τα πιστοποιητικά εισαγωγής τα οποία εκδίδονται δυνάμει των δασμολογικών ποσοστώσεων που ανοίγονται από τον παρόντα κανονισμό θα πρέπει να προορίζονται μόνο για τα εγκεκριμένα εργοστάσια ραφιναρίσματος αποκλειστικής παραγωγής της Κροατίας.

               (4)

               Υπάρχει κίνδυνος σημαντικής διαταραχής των αγορών στον τομέα της ζάχαρης λόγω προϊόντων που εισάγονται για κερδοσκοπικούς σκοπούς στην Κροατία πριν από την προσχώρησή της στην Ευρωπαϊκή Ένωση. Συνεπώς, προς αποφυγή τέτοιων κερδοσκοπικών κινήσεων ή άλλων διαταραχών της αγοράς, θα πρέπει να θεσπιστούν διατάξεις για τη διευκόλυνση της μετάβασης. Κρίνονται αναγκαίοι ειδικοί κανόνες ώστε να ληφθούν υπόψη οι ιδιαιτερότητες του τομέα της ζάχαρης.

               (5)

               Κρίνεται σκόπιμο να θεσπιστούν διατάξεις ώστε οι επιχειρήσεις να μην έχουν τη δυνατότητα να παρακάμπτουν την επιβολή των δασμών για ορισμένα προϊόντα ζάχαρης σε ελεύθερη κυκλοφορία, θέτοντας τα εμπορεύματα τα οποία έχουν ήδη τεθεί σε ελεύθερη κυκλοφορία στην Ένωση με τη σύνθεσή της στις 30 Ιουνίου 2013 ή στην Κροατία πριν από την προσχώρησή της, υπό καθεστώς αναστολής, είτε σε προσωρινή εναπόθεση είτε σε ένα από τα τελωνειακά καθεστώτα ή διαδικασίες που μνημονεύονται στο άρθρο 4 παράγραφος 15 στοιχείο β) και παράγραφος 16 στοιχεία β) έως ζ) του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (6)

               Σύμφωνα με την πράξη προσχώρησης, για τις ποσότητες των αποθεμάτων ζάχαρης ή ισογλυκόζης που υπερβαίνουν το κανονικό απόθεμα μεταφοράς, η Κροατία πρέπει να καταβάλλει ποσό στον γενικό προϋπολογισμό της Ευρωπαϊκής Ένωσης

               (7)

               Ο προσδιορισμός των πλεοναζόντων αποθεμάτων θα πρέπει να διενεργηθεί από την Επιτροπή βάσει των εξελίξεων στις συναλλαγές και των τάσεων όσον αφορά την παραγωγή και την κατανάλωση στην Κροατία κατά την περίοδο από την 1η Ιουλίου 2009 έως τις 30 Ιουνίου 2013. Όσον αφορά τον προσδιορισμό αυτό, εκτός από τη ζάχαρη και την ισογλυκόζη, μπορούν επίσης να ληφθούν υπόψη και άλλα προϊόντα με σημαντική ισοδύναμη περιεκτικότητα σε ζάχαρη, δεδομένου ότι θα μπορούσαν επίσης να αποτελέσουν πιθανό στόχο κερδοσκοπίας. Σε περίπτωση που οι προσδιορισθείσες πλεονάζουσες ποσότητες ζάχαρης και ισογλυκόζης δεν απομακρυνθούν από την αγορά της Ένωσης έως τις 31 Οκτωβρίου 2014 το αργότερο, η Κροατία θα πρέπει να καταστεί οικονομικώς υπεύθυνη για τη σχετική ποσότητα.

               (8)

               Το ποσό με το οποίο θα επιβαρυνθεί η Κροατία θα πρέπει να αντικατοπτρίζει το κόστος σε σχέση με τις επιπτώσεις του πλεονασματικού αποθέματος στην ενωσιακή αγορά ζάχαρης. Ως εκ τούτου, το ποσό με το οποίο θα επιβαρυνθεί η Κροατία και που θα διατεθεί στον προϋπολογισμό της Ένωσης σε περίπτωση μη απομάκρυνσης των πλεοναζόντων αποθεμάτων θα πρέπει να υπολογιστεί βάσει της υψηλότερης θετικής διαφοράς μεταξύ της μέσης τιμής στην ενωσιακή αγορά ζάχαρης και της τιμής λευκής ζάχαρης στην παγκόσμια αγορά κατά την περίοδο από την 1η Ιουλίου 2013 έως τις 31 Οκτωβρίου 2014, προσαυξημένο κατά 50 ευρώ ανά τόνο. Το ποσό των 50 ευρώ ανά τόνο αντιστοιχεί στην τυπική απόκλιση των τιμών στα κράτη μέλη από τη μέση ενωσιακή τιμή για τη λευκή ζάχαρη κατά τους τελευταίους 12 μήνες. Η αύξηση αυτή είναι συνεπώς αναγκαία για να ληφθεί υπόψη ότι οι τιμές της λευκής ζάχαρης σε διαφορετικές περιοχές της Ένωσης μπορούν να ποικίλλουν από τον μηνιαίο μέσο όρο που δημοσιεύεται από την Επιτροπή. Για τους σκοπούς του υπολογισμού αυτού, κρίνεται σκόπιμο να ληφθεί υπόψη ως τιμή της παγκόσμιας αγοράς ο μηνιαίος μέσος όρος των τιμών που καταγράφονται στην προθεσμιακή αγορά αριθ. 5 του Λονδίνου για τον εγγύτερο μήνα παράδοσης κατά τον οποίο είναι δυνατό να πραγματοποιηθούν συναλλαγές λευκής ζάχαρης.

               (9)

               Είναι προς το συμφέρον τόσο της Ένωσης όσο και της Κροατίας να εμποδίσουν τη συσσώρευση πλεοναζόντων αποθεμάτων και, οπωσδήποτε, να μπορέσουν να ταυτοποιήσουν τους επιχειρηματίες που εμπλέκονται σε σημαντικές κινήσεις συναλλαγών κερδοσκοπικού χαρακτήρα. Προς τον σκοπό αυτό, η Κροατία θα πρέπει να διαθέτει, από την 1η Ιουλίου 2013, σύστημα το οποίο να της επιτρέπει να ταυτοποιεί τους επιχειρηματίες ή τα άτομα που είναι υπεύθυνα για τέτοιες κινήσεις. Το εν λόγω σύστημα θα πρέπει να επιτρέπει στην Κροατία να ταυτοποιεί τους επιχειρηματίες οι οποίοι συμβάλλουν στα πλεονασματικά αποθέματα με στόχο την ανάκτηση, στο μέτρο του δυνατού, των ποσών που πρέπει να καταβληθούν στον ενωσιακό προϋπολογισμό Η Κροατία θα πρέπει να χρησιμοποιεί το σύστημα αυτό προκειμένου να υποχρεώνει τους επιχειρηματίες που ταυτοποιήθηκαν να απομακρύνουν από την ενωσιακή αγορά τις αντίστοιχες πλεονάζουσες ποσότητές τους. Εφόσον οι επιχειρηματίες που είναι υπεύθυνοι για τα πλεονασματικά αποθέματα δεν μπορούν να παράσχουν την κατάλληλη απόδειξη για την απομάκρυνση αυτή, είναι αναγκαίο να επιβαρύνει η Κροατία με χρηματικό ποσό τους επιχειρηματίες αυτούς. Κρίνεται σκόπιμο να καθοριστεί το ποσό αυτό σε επίπεδο επαρκώς υψηλό ώστε να αποθαρρύνει τους σχετικούς επιχειρηματίες να διατηρούν τα ιδιωτικά πλεονασματικά αποθέματά τους, αποφεύγοντας έτσι κάθε είδους κίνδυνο συσσώρευσης αποθεμάτων στην Κροατία. Για λόγους συνοχής, το ποσό που πρέπει να καταλογιστεί από την Κροατία για τα ταυτοποιημένα πλεονασματικά αποθέματα θα πρέπει να ανέλθει σε 500 ευρώ ανά τόνο (σε ισοδύναμο λευκής ζάχαρης ή ξηράς ουσίας) για τα πλεονασματικά αποθέματα που δεν απομακρύνθηκαν. Το ποσό αυτό αντιστοιχεί σε εκείνο που καθορίστηκε για την εισφορά του άρθρου 3 του κανονισμού (ΕΚ) αριθ. 967/2006 της Επιτροπής, της 29ης Ιουνίου 2006, για τη θέσπιση των λεπτομερειών εφαρμογής του κανονισμού (ΕΚ) αριθ. 318/2006 του Συμβουλίου όσον αφορά την παραγωγή εκτός ποσόστωσης στον τομέα της ζάχαρης (3). Παρόλο που τόσο οι επιχειρήσεις όσο και τα νοικοκυριά είναι δυνατόν να συμβάλλουν στα ιδιωτικά πλεονασματικά αποθέματα, το πιθανότερο είναι ότι οι επιχειρήσεις θα καταβάλλουν το εν λόγω ποσό διότι δεν είναι δυνατόν να ζητηθεί από τα νοικοκυριά να το καταβάλουν.

               (10)

               Για τον προσδιορισμό και την απομάκρυνση των πλεοναζόντων αποθεμάτων που έχουν ταυτοποιηθεί, κρίνεται σκόπιμο να διαβιβάσει η Κροατία στην Επιτροπή τα πιο πρόσφατα στατιστικά στοιχεία σχετικά με τις συναλλαγές, την παραγωγή και την κατανάλωση των σχετικών προϊόντων καθώς και την απόδειξη της απομάκρυνσης από την αγορά των προσδιορισθέντων πλεοναζόντων αποθεμάτων έως την προθεσμία που καθορίζεται από την Επιτροπή.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I

      ΜΕΤΑΒΑΤΙΚΑ ΜΕΤΡΑ ΕΝΟΨΕΙ ΤΗΣ ΠΡΟΣΧΩΡΗΣΗΣ ΤΗΣ ΚΡΟΑΤΙΑΣ

      ΤΜΗΜΑ 1

         Εφαρμογή της ενιαίας ΚΟΑ στον τομέα της ζάχαρης

   Άρθρο 1
   Εφαρμογή ορισμένων διατάξεων του κανονισμού (ΕΚ) αριθ. 1234/2007
   Τα άρθρα 49, 50, 51, 55 παράγραφος 1 στοιχείο β) και 56 του κανονισμού (ΕΚ) αριθ. 1234/2007 δεν εφαρμόζονται στην Κροατία για την περίοδο εμπορίας 2012/2013.
   Ωστόσο, το άρθρο 56 εφαρμόζεται όσον αφορά την κατανομή για το 2013 των εθνικών ποσοστώσεων που θα εφαρμόζονται από την περίοδο εμπορίας 2013/2014.

      ΤΜΗΜΑ 2

         Άνοιγμα δασμολογικών ποσοστώσεων για ραφινάρισμα

   Άρθρο 2
   Άνοιγμα δασμολογικών ποσοστώσεων για την εισαγωγή ακατέργαστης ζάχαρης ζαχαροκάλαμου για ραφινάρισμα
   1.   Για την περίοδο εμπορίας από την 1η Ιουλίου έως τις 30 Σεπτεμβρίου 2013, ανοίγεται, με δασμό 98 ευρώ ανά τόνο, δασμολογική ποσόστωση 40 000 τόνων για την εισαγωγή, από οποιαδήποτε τρίτη χώρα, ακατέργαστης ζάχαρης από ζαχαροκάλαμο για ραφινάρισμα του κωδικού ΣΟ 1701 14 10.
   2.   Για καθεμία από τις περιόδους εμπορίας 2013/2014 και 2014/2015 ανοίγεται, με δασμό 98 ευρώ ανά τόνο, δασμολογική ποσόστωση 40 000 τόνων για την εισαγωγή, από οποιαδήποτε τρίτη χώρα, ακατέργαστης ζάχαρης από ζαχαροκάλαμο για ραφινάρισμα του κωδικού ΣΟ 1701 14 10.
   3.   Οι ποσότητες που εισάγονται σύμφωνα με τον παρόντα κανονισμό φέρουν τον αύξοντα αριθμό: 09.4367.

   Άρθρο 3
   Εφαρμογή του κανονισμού (ΕΚ) αριθ. 891/2009 της Επιτροπής (4)

   Οι κανόνες σχετικά με τα πιστοποιητικά εισαγωγής και τη διαχείριση ορισμένων ενωσιακών δασμολογικών ποσοστώσεων στον τομέα της ζάχαρης που ορίζονται στον κανονισμό (ΕΚ) αριθ. 891/2009 εφαρμόζονται στις εισαγωγές ζάχαρης στο πλαίσιο των δασμολογικών ποσοστώσεων που ανοίγονται από τον παρόντα κανονισμό, εκτός αντίθετων διατάξεων του άρθρου 4.
   Άρθρο 4
   Πιστοποιητικά εισαγωγής
   1.   Οι αιτήσεις πιστοποιητικών εισαγωγής για τις ποσότητες που αναφέρονται στο άρθρο 2 παράγραφοι 1 και 2 υποβάλλονται στις αρμόδιες αρχές της Κροατίας.
   2.   Οι αιτήσεις πιστοποιητικών εισαγωγής μπορούν να υποβάλλονται μόνο από εργοστάσια ραφιναρίσματος αποκλειστικής παραγωγής τα οποία είναι εγκατεστημένα στο έδαφος της Κροατίας και έχουν εγκριθεί σύμφωνα με το άρθρο 57 του κανονισμού (ΕΚ) αριθ. 1234/2007.
   3.   Κατά παρέκκλιση από το άρθρο 5 παράγραφος 1 του κανονισμού (ΕΚ) αριθ. 891/2009, οι αιτήσεις πιστοποιητικών εισαγωγής για την ποσότητα που αναφέρεται στο άρθρο 2 παράγραφος 1 του παρόντος κανονισμού μπορούν να υποβάλλονται από την 1η Ιουλίου 2013 και μόνο.
   4.   Οι αιτήσεις πιστοποιητικών εισαγωγής και τα πιστοποιητικά περιλαμβάνουν τις ακόλουθες ενδείξεις:

               α)

               στις θέσεις 17 και 18: τις ποσότητες ακατέργαστης ζάχαρης που μπορεί να μην υπερβαίνουν τις ποσότητες που αναφέρονται στο άρθρο 2 παράγραφοι 1 και 2·

               β)

               στη θέση 20: τουλάχιστον μία από τις ενδείξεις που απαριθμούνται στο μέρος Α του παραρτήματος·

               γ)

               στη θέση 24 (για τα πιστοποιητικά): τουλάχιστον μία από τις ενδείξεις που απαριθμούνται στο μέρος B του παραρτήματος.

         5.   Τα πιστοποιητικά εισαγωγής που εκδίδονται δυνάμει του παρόντος κανονισμού ισχύουν μόνο για τις εισαγωγές στην Κροατία. Ισχύουν:

               α)

               έως τις 31 Ιανουαρίου 2014 όσον αφορά τη δασμολογική ποσόστωση που αναφέρεται άρθρο 2 παράγραφος 1·

               β)

               έως το τέλος της σχετικής περιόδου εμπορίας όσον αφορά τη δασμολογική ποσόστωση που αναφέρεται στο άρθρο 2 παράγραφος 2.

         ΚΕΦΑΛΑΙΟ II

      ΜΕΤΑΒΑΤΙΚΑ ΜΕΤΡΑ ΓΙΑ ΤΗΝ ΑΠΟΦΥΓΗ ΚΕΡΔΟΣΚΟΠΙΑΣ ΚΑΙ ΔΙΑΤΑΡΑΧΗΣ ΤΗΣ ΑΓΟΡΑΣ

   Άρθρο 5
   Ορισμοί
   Για τους σκοπούς του παρόντος κεφαλαίου ισχύουν οι ακόλουθοι ορισμοί:

               α)

               ως «ζάχαρη» νοείται:

                           i)

                           η ζάχαρη από ζαχαρότευτλα και ζαχαροκάλαμο, σε στερεά μορφή, του κωδικού ΣΟ 1701·

                           ii)

                           το σιρόπι ζάχαρης των κωδικών ΣΟ 1702 60 95 και 1702 90 95·

                           iii)

                           το σιρόπι ινουλίνης των κωδικών ΣΟ 1702 60 80 και 1702 90 80·

               β)

               ως «ισογλυκόζη» νοείται το προϊόν των κωδικών ΣΟ 1702 30 10, 1702 40 10, 1702 60 10, 1702 90 30 και 2106 90 30·

               γ)

               ως «μεταποιημένα προϊόντα» νοούνται τα προϊόντα με προσθήκη ζάχαρης ή ισοδύναμη περιεκτικότητα σε ζάχαρη που υπερβαίνει το 10 %, τα οποία προκύπτουν από τη μεταποίηση γεωργικών προϊόντων·

               δ)

               ως «φρουκτόζη» νοείται η χημικώς καθαρή φρουκτόζη του κωδικού ΣΟ 1702 50 00.

      ΤΜΗΜΑ 1

         Προϊόντα υπό ειδικά τελωνειακά καθεστώτα και διαδικασίες κατά την ημερομηνία προσχώρησης

   Άρθρο 6
   Καθεστώς αναστολής
   Κατά παρέκκλιση του παραρτήματος IV τμήμα 5 της πράξης προσχώρησης, τα προϊόντα των κωδικών ΣΟ 1701, 1702, 1704, 1904, 1905, 2006, 2007, 2009, 2105 και 2202, τα οποία την 1η Ιουλίου 2013 βρίσκονται σε προσωρινή εναπόθεση στην Κροατία, όπως αναφέρεται στα άρθρα 50 και 51 του κανονισμού (ΕΟΚ) αριθ. 2913/92, ή υπάγονται σε ένα από τα τελωνειακά καθεστώτα ή διαδικασίες που αναφέρονται στο άρθρο 4 παράγραφος 15 στοιχείο β) και στο άρθρο 16 στοιχεία β) έως ζ) του ίδιου κανονισμού, επιβαρύνονται με εισαγωγικούς δασμούς σύμφωνα με το παράρτημα I του κανονισμού (ΕΟΚ) αριθ. 2658/87 (5) και τυχόν πρόσθετους δασμούς που επιβάλλονται κατά την ημερομηνία γένεσης της τελωνειακής οφειλής.

      ΤΜΗΜΑ 2

         Πλεονάζουσες ποσότητες

   Άρθρο 7
   Προσδιορισμός των πλεοναζουσών ποσοτήτων
   1.   Η Επιτροπή προσδιορίζει το αργότερο έως τις 31 Ιανουαρίου 2014, για την Κροατία, σύμφωνα με τη διαδικασία που αναφέρεται στο άρθρο 195 παράγραφος 2 του κανονισμού (ΕΚ) αριθ. 1234/2007:

               α)

               την ποσότητα ζάχαρης ως έχει ή σε μεταποιημένα προϊόντα (σε ισοδύναμο λευκής ζάχαρης)·

               β)

               την ποσότητα ισογλυκόζης (ξηρά ουσία)·

               γ)

               την ποσότητα φρουκτόζης·

         που υπερβαίνει την ποσότητα που θεωρείται κανονικό απόθεμα μεταφοράς την 1η Ιουλίου 2013 και η οποία πρέπει να απομακρυνθεί από την αγορά με έξοδα της Κροατίας.
   2.   Για τον προσδιορισμό της πλεονάζουσας ποσότητας που αναφέρεται στην παράγραφο 1, λαμβάνεται ιδίως υπόψη η εξέλιξη που παρατηρήθηκε μεταξύ 1ης Ιουλίου 2012 και 30ής Ιουνίου 2013, σε σχέση με τα τρία προηγούμενα έτη, από την 1η Ιουλίου 2009 έως τις 30 Ιουνίου 2012, όσον αφορά:

               α)

               τις εισαχθείσες και εξαχθείσες ποσότητες ζάχαρης ως έχει ή σε μεταποιημένα προϊόντα, ισογλυκόζης και φρουκτόζης·

               β)

               την παραγωγή, την κατανάλωση και τα αποθέματα ζάχαρης και ισογλυκόζης·

               γ)

               τις περιστάσεις υπό τις οποίες δημιουργήθηκαν τα αποθέματα.

         Άρθρο 8
   Ταυτοποίηση της πλεονάζουσας ποσότητας σε επίπεδο επιχειρήσεων
   1.   Η Κροατία διαθέτει από την 1η Ιουλίου 2013, σε επίπεδο επιχειρήσεων, σύστημα για την ταυτοποίηση της πλεονάζουσας ποσότητας ζάχαρης που έχει διατεθεί στο εμπόριο ή έχει παραχθεί ως έχει ή υπό μορφή μεταποιημένων προϊόντων, ισογλυκόζης ή φρουκτόζης. Το σύστημα αυτό βασίζεται ιδίως στην ιχνηλάτηση των εισαγωγών, στη φορολογική παρακολούθηση, σε έρευνες που βασίζονται στους λογαριασμούς των επιχειρήσεων και στα φυσικά αποθέματα, και περιλαμβάνει μέτρα όπως εγγυήσεις και πιστοποιητικά εισαγωγής.
   Το σύστημα ταυτοποίησης βασίζεται σε ανάλυση κινδύνου κατά την οποία λαμβάνονται δεόντως υπόψη τα ακόλουθα κριτήρια:

               α)

               ο τύπος δραστηριότητας των σχετικών επιχειρήσεων·

               β)

               η χωρητικότητα των εγκαταστάσεων αποθήκευσης·

               γ)

               το μέγεθος της οικονομικής δραστηριότητας.

         2.   Η Κροατία χρησιμοποιεί το σύστημα ταυτοποίησης που αναφέρεται στην παράγραφο 1 προκειμένου να εξαναγκάσει τους σχετικούς επιχειρηματίες να απομακρύνουν από την αγορά με δικά τους έξοδα την ποσότητα ζάχαρης ή ισογλυκόζης που αντιστοιχεί στη δική τους μεμονωμένη πλεονάζουσα ποσότητα.
   Άρθρο 9
   Απομάκρυνση της πλεονάζουσας ποσότητας
   1.   Η Κροατία εξασφαλίζει την απομάκρυνση από την αγορά, χωρίς παρέμβαση της Ένωσης, της ποσότητας ζάχαρης ή ισογλυκόζης που είναι ίση με την πλεονάζουσα ποσότητα η οποία αναφέρεται στο άρθρο 7 παράγραφος 1, έως τις 31 Οκτωβρίου 2014 το αργότερο.
   2.   Η απομάκρυνση της πλεονάζουσας ποσότητας που προσδιορίζεται σύμφωνα με το άρθρο 7 διενεργείται χωρίς ενωσιακή παρέμβαση, σύμφωνα με τις ακόλουθες μεθόδους:

               α)

               με εξαγωγή των ποσοτήτων από την Ένωση από τους επιχειρηματίες που έχουν ταυτοποιηθεί, χωρίς εθνική στήριξη·

               β)

               με τη χρησιμοποίηση της ποσότητας στον τομέα των καυσίμων·

               γ)

               με μετουσίωση, χωρίς ενίσχυση, για ζωοτροφές σύμφωνα με τους τίτλους III και IV του κανονισμού (ΕΟΚ) αριθ. 100/72 της Επιτροπής (6).

         Άρθρο 10
   Ποσό που πρέπει να καταλογιστεί σε περίπτωση πλεονάζουσας ποσότητας
   Εφόσον οι συνολικές ποσότητες που προσδιορίστηκαν από την Επιτροπή σύμφωνα με το άρθρο 7 παράγραφος 1 υπερβαίνουν τις συνολικές ποσότητες οι οποίες αναφέρονται στο άρθρο 8, η Κροατία επιβαρύνεται με ποσό ίσο προς τη διαφορά μεταξύ των εν λόγω ποσοτήτων (σε ισοδύναμα λευκής ζάχαρης ή ξηράς ουσίας) πολλαπλασιαζόμενο επί την υψηλότερη θετική διαφορά μεταξύ της μέσης τιμής στην ενωσιακή αγορά που κοινοποιείται σε μηνιαία βάση σύμφωνα με το άρθρο 14 του κανονισμού (ΕΚ) αριθ. 952/2006 (7) της Επιτροπής και του μηνιαίου μέσου όρου των τιμών, ισοδύναμου σε ευρώ, που καταγράφηκε στην προθεσμιακή αγορά αριθ. 5 του Λονδίνου για την εγγύτερη καταληκτική ημερομηνία στη διάρκεια της περιόδου από την 1η Ιουλίου 2013 έως τις 31 Οκτωβρίου 2014. Το ποσό αυτό αυξάνεται κατά 50 ευρώ ανά τόνο. Το ποσό αποδίδεται στον ενωσιακό προϋπολογισμό στις 30 Ιουνίου 2015 το αργότερο.
   Άρθρο 11
   Απόδειξη της απομάκρυνσης από τους επιχειρηματίες
   1.   Το αργότερο έως τις 31 Ιανουαρίου 2015 οι σχετικοί επιχειρηματίες παρέχουν στην Κροατία την απόδειξη ότι έχουν απομακρύνει, σύμφωνα με το άρθρο 9 παράγραφος 2 και με δικά τους έξοδα, τη δική τους μεμονωμένη πλεονάζουσα ποσότητα ζάχαρης και ισογλυκόζης που ταυτοποιήθηκε δυνάμει της εφαρμογής του άρθρου 8.
   2.   Εφόσον η ζάχαρη ή η ισογλυκόζη έχει απομακρυνθεί σύμφωνα με το άρθρο 9 παράγραφος 2 στοιχείο α), η απόδειξη απομάκρυνσης παρέχεται με την υποβολή:

               α)

               των πιστοποιητικών εξαγωγής που εκδίδονται σύμφωνα με τους κανονισμούς της Επιτροπής (ΕΚ) αριθ. 951/2006 (8) και (ΕΚ) αριθ. 376/2008 (9)·

               β)

               των σχετικών εγγράφων που αναφέρονται στα άρθρα 31 και 32 του κανονισμού (ΕΚ) αριθ. 376/2008 τα οποία είναι αναγκαία για την αποδέσμευση της εγγύησης.

         Η αίτηση πιστοποιητικού εξαγωγής που αναφέρεται στο πρώτο εδάφιο περιλαμβάνει στη θέση 20 την ακόλουθη ένδειξη:
   «για εξαγωγές σύμφωνα με το άρθρο 9 παράγραφος 2 στοιχείο α) του εκτελεστικού κανονισμού (ΕΕ) αριθ. 170/2013.».
   Το πιστοποιητικό εξαγωγής περιλαμβάνει στη θέση 22 την ακόλουθη ένδειξη:
   «προς εξαγωγή χωρίς επιστροφή … (ποσότητα για την οποία εκδόθηκε το παρόν πιστοποιητικό) kg·».
   Το πιστοποιητικό εξαγωγής ισχύει από την ημερομηνία έκδοσής του έως τις 31 Οκτωβρίου 2014.
   3.   Σε περίπτωση που δεν παρέχεται η απόδειξη απομάκρυνσης σύμφωνα με τις παραγράφους 1 και 2, η Κροατία χρεώνει στον σχετικό επιχειρηματία ποσό ίσο προς την ατομική του πλεονάζουσα ποσότητα που ταυτοποιήθηκε δυνάμει της εφαρμογής του άρθρου 8, πολλαπλασιαζόμενο επί 500 ευρώ ανά τόνο (σε ισοδύναμο λευκής ζάχαρης ή ξηράς ουσίας). Το ποσό αυτό αποδίδεται στον εθνικό προϋπολογισμό της Κροατίας.
   Άρθρο 12
   Απόδειξη απομάκρυνσης από την Κροατία
   1.   Το αργότερο έως τις 28 Φεβρουαρίου 2015 η Κροατία παρέχει στην Επιτροπή την απόδειξη ότι η πλεονάζουσα ποσότητα που αναφέρεται στο άρθρο 7 παράγραφος 1 απομακρύνθηκε από την ενωσιακή αγορά, σύμφωνα με το άρθρο 9 παράγραφος 2 και προσδιορίζει, για κάθε μέθοδο, την ποσότητα που έχει απομακρυνθεί.
   2.   Εφόσον δεν παρέχεται απόδειξη της απομάκρυνσης από την ενωσιακή αγορά σύμφωνα με την παράγραφο 1 για το σύνολο ή μέρος της πλεονάζουσας ποσότητας, η Κροατία επιβαρύνεται με ποσό ίσο προς τη διαφορά μεταξύ της ποσότητας που δεν απομακρύνθηκε (σε ισοδύναμα λευκής ζάχαρης ή ξηράς ουσίας) πολλαπλασιαζόμενο επί την υψηλότερη θετική διαφορά μεταξύ της μέσης τιμής στην ενωσιακή αγορά που κοινοποιείται σε μηνιαία βάση σύμφωνα με το άρθρο 14 του κανονισμού (ΕΚ) αριθ. 952/2006 και του μηνιαίου μέσου όρου των τιμών, στο ισοδύναμο σε ευρώ, που καταγράφηκε στην προθεσμιακή αγορά αριθ. 5 του Λονδίνου για την εγγύτερη καταληκτική ημερομηνία κατά τη διάρκεια της περιόδου από την 1η Ιουλίου 2013 έως τις 31 Οκτωβρίου 2014. Το ποσό αυτό αυξάνεται κατά 50 ευρώ ανά τόνο. Από το συνολικό ποσό που προκύπτει αφαιρείται οποιοδήποτε ποσό χρεώθηκε σύμφωνα με το άρθρο 10 του παρόντος κανονισμού.
   Το ποσό αυτό αποδίδεται στον ενωσιακό προϋπολογισμό έως τις 30 Ιουνίου 2015 το αργότερο.
   Τα ποσά που αναφέρονται στο πρώτο εδάφιο και στο άρθρο 10 καθορίζονται σύμφωνα με τη διαδικασία που αναφέρεται στο άρθρο 195 παράγραφος 2 του κανονισμού (ΕΚ) αριθ. 1234/2007 έως τις 30 Απριλίου 2015 το αργότερο και βάσει των κοινοποιήσεων της Κροατίας σύμφωνα με την παράγραφο 1 του παρόντος άρθρου.
   Άρθρο 13
   Έλεγχος
   1.   Η Κροατία λαμβάνει τα αναγκαία μέτρα για την εφαρμογή του παρόντος κεφαλαίου και θεσπίζει ιδίως τις διαδικασίες ελέγχου που κρίνονται αναγκαίες για την απομάκρυνση της πλεονάζουσας ποσότητας η οποία αναφέρεται στο άρθρο 7 παράγραφος 1.
   2.   Το αργότερο έως τις 30 Σεπτεμβρίου 2013 η Κροατία κοινοποιεί στην Επιτροπή:

               α)

               τις πληροφορίες για το σύστημα που θεσπίστηκε για την ταυτοποίηση της πλεονάζουσας ποσότητας που αναφέρεται στο άρθρο 8·

               β)

               τις ποσότητες ζάχαρης, ισογλυκόζης, φρουκτόζης και μεταποιημένων προϊόντων που έχουν εισαχθεί και εξαχθεί μηνιαίως για την περίοδο από την 1η Ιουλίου 2009 έως τις 30 Ιουνίου 2013, οι οποίες κοινοποιούνται χωριστά για τις εισαγωγές και τις εξαγωγές:

                           i)

                           στην Ένωση με τη σύνθεσή της στις 30 Ιουνίου 2013·

                           ii)

                           στις τρίτες χώρες·

               γ)

               για την περίοδο από την 1η Ιουλίου 2009 έως τις 30 Ιουνίου 2013, τις ποσότητες ζάχαρης και ισογλυκόζης που έχουν παραχθεί ετησίως, κατανεμημένες, ανάλογα με την περίπτωση, ανά παραγωγή στο πλαίσιο ποσόστωσης και εκτός ποσόστωσης, που έχουν υποβληθεί σε ραφινάρισμα από εισαχθείσα ακατέργαστη ζάχαρη και έχουν καταναλωθεί ετησίως·

               δ)

               για την περίοδο από την 1η Ιουλίου 2009 έως τις 30 Ιουνίου 2013, τα υπάρχοντα αποθέματα ζάχαρης και ισογλυκόζης από την 1η Ιουλίου κάθε έτους.

         ΚΕΦΑΛΑΙΟ III

      ΤΕΛΙΚΗ ΔΙΑΤΑΞΗ

   Άρθρο 14
   Έναρξη ισχύος
   Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της Συνθήκης προσχώρησης της Κροατίας.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 302 της 19.10.1992, σ. 1.

      (3)  ΕΕ L 176 της 30.6.2006, σ. 22.

      (4)  ΕΕ L 254 της 26.9.2009, σ. 82.

      (5)  ΕΕ L 256 της 7.9.1987, σ. 1.

      (6)  ΕΕ L 12 της 15.1.1972, σ. 15.

      (7)  ΕΕ L 178 της 1.7.2006, σ. 39.

      (8)  ΕΕ L 178 της 1.7.2006, σ. 24.

      (9)  ΕΕ L 114 της 26.4.2008, σ. 3.

      ΠΑΡΑΡΤΗΜΑ
      ΜΕΡΟΣ A

         Ενδείξεις που αναφέρονται στο άρθρο 4 παράγραφος 4 στοιχείο β)

                  —

                  :

                  στα βουλγαρικά

                  :

                  Преференциална сурова тръстикова захар за рафиниране, внесена в съответствие с член 2 от Регламент за изпълнение (ЕС) № 170/2013. Пореден номер (поредният номер, който трябва да се впише в съответствие с член 2, параграф 3 от посочения регламент)

                  —

                  :

                  στα ισπανικά

                  :

                  Azúcar de caña en bruto preferencial, que se destine al refinado, importado de conformidad con el artículo 2 del Reglamento de Ejecución (UE) no 170/2013. No de orden (el número de orden se insertará de conformidad con lo dispuesto en el artículo 2, apartado 3, de dicho Reglamento)

                  —

                  :

                  στα τσεχικά

                  :

                  Preferenční surový třtinový cukr určený k rafinaci, dovezený podle článku 2 prováděcího nařízení (EU) č. 170/2013. Pořadové číslo (pořadové číslo se vloží v souladu s čl. 2 odst. 3 uvedeného nařízení)

                  —

                  :

                  στα δανικά

                  :

                  Præferencerårørsukker til raffinering, importeret i henhold til artikel 2 i gennemførelsesforordning (EU) nr. 170/2013. Løbenummer (der indsættes løbenummer i overensstemmelse med artikel 2, stk. 3, i nævnte forordning)

                  —

                  :

                  στα γερμανικά

                  :

                  Präferenzrohrohrzucker zur Raffination, eingeführt gemäß Artikel 2 der Durchführungsverordnung (EU) Nr. 170/2013. Laufende Nummer (gemäß Artikel 2 Absatz 3 der genannten Verordnung einzusetzen)

                  —

                  :

                  στα εσθονικά

                  :

                  Sooduskorra alusel rakendusmääruse (EL) nr 170/2013 artikli 2 kohaselt imporditav rafineerimiseks ettenähtud toor-roosuhkur. Seerianumber (märgitakse vastavalt kõnealuse määruse artikli 2 lõikele 3)

                  —

                  :

                  στα ελληνικά

                  :

                  Προτιμησιακή ακατέργαστη ζάχαρη ζαχαροκάλαμου για ραφινάρισμα, που εισάγεται σύμφωνα με το άρθρο 2 του εκτελεστικού κανονισμού (ΕΕ) αριθ. 170/2013. Αύξων αριθμός (συμπληρώνεται ο αύξων αριθμός σύμφωνα με το άρθρο 2 παράγραφος 3 του εν λόγω κανονισμού)

                  —

                  :

                  στα αγγλικά

                  :

                  Preferential raw cane sugar for refining, imported in accordance with Article 2 of Implementing Regulation (EU) No 170/2013. Order No (order number to be inserted in accordance with Article 2(3) of that Regulation)

                  —

                  :

                  στα γαλλικά

                  :

                  Sucre de canne brut préférentiel destiné au raffinage, importé conformément à l’article 2 du règlement d'exécution (UE) no 170/2013. Numéro d’ordre (numéro d’ordre à insérer conformément à l’article 2, paragraphe 3, dudit règlement)

                  —

                  :

                  στα ιταλικά

                  :

                  Zucchero di canna greggio preferenziale destinato alla raffinazione, importato conformemente all’articolo 2 del regolamento di esecuzione (UE) n. 170/2013. Numero d’ordine (inserire in base all’articolo 2, paragrafo 3, del suddetto regolamento)

                  —

                  :

                  στα λετονικά

                  :

                  rafinēšanai paredzēts preferenciāls niedru jēlcukurs, ko importē saskaņā ar Īstenošanas regulas (ES) Nr. 170/2013 2. pantu. Kārtas Nr. (kārtas numuru ieraksta saskaņā ar šīs regulas 2. panta 3. punktu)

                  —

                  :

                  στα λιθουανικά

                  :

                  Lengvatinėmis sąlygomis pagal Įgyvendinimo reglamento (ES) Nr. 170/2013 2 straipsnį importuotas rafinuoti skirtas žaliavinis cukranendrių cukrus. Eilės Nr. (eilės numeris įrašomas remiantis to reglamento 2 straipsnio 3 dalimi)

                  —

                  :

                  στα ουγγρικά

                  :

                  A 170/2013/EU végrehajtási rendelet 2. cikkével összhangban behozott, finomításra szánt kedvezményes nyers nádcukor. Tételszám (tételszám az említett rendelet 2. cikkének (3) bekezdése szerint)

                  —

                  :

                  στα μαλτέζικα

                  :

                  Zokkor tal-kannamieli preferenzjali mhux maħdum għar-raffinar, importat skont l-Artikolu 2 tar-Regolament ta’ Implimentazzjoni (UE) Nru 170/2013. Nru tal-Ordni (in-numru tal-ordni għandu jiddaħħal skont l-Artikolu 2(3) ta’ dak ir-Regolament)

                  —

                  :

                  στα ολλανδικά

                  :

                  Preferentiële ruwe rietsuiker voor raffinage die wordt ingevoerd overeenkomstig artikel 2 van Uitvoeringsverordening (EU) nr. 170/2013. Volgnummer (volgnummer in te voegen overeenkomstig artikel 2, lid 3, van die verordening)

                  —

                  :

                  στα πολωνικά

                  :

                  Preferencyjny surowy cukier trzcinowy przeznaczony do rafinacji, przywieziony zgodnie z art. 2 rozporządzenia wykonawczego (UE) nr 170/2013. Numer porządkowy (numer porządkowy zgodnie z art. 2 ust. 3 wymienionego rozporządzenia)

                  —

                  :

                  στα πορτογαλικά

                  :

                  Açúcar bruto de cana preferencial para refinação, importado em conformidade com o artigo 2.o do Regulamento de Execução (UE) n.o 170/2013. Número de ordem (número de ordem a inserir de acordo com o artigo 2.o, n.o 3, desse regulamento)

                  —

                  :

                  στη ρουμανικά

                  :

                  Zahăr brut preferențial din trestie de zahăr destinat rafinării, importat în conformitate cu articolul 2 din Regulamentul de punere în aplicare (UE) nr. 170/2013. Nr. de ordine [numărul de ordine se va introduce în conformitate cu articolul 2 alineatul (3) din respectivul regulament]

                  —

                  :

                  στη σλοβακικά

                  :

                  Preferenčný surový trstinový cukor na rafináciu, dovážaný v súlade s článkom 2 vykonávacieho nariadenia (EÚ) č. 170/2013. Poradové č. (poradové číslo sa doplní v súlade s článkom 2 ods. 3 uvedeného nariadenia)

                  —

                  :

                  στα σλοβενικά

                  :

                  Preferencialni uvoz surovega trsnega sladkorja za rafiniranje v skladu s členom 2 Izvedbene uredbe (EU) št. 170/2013. Zaporedna številka (vstaviti v skladu s členom 2(3) navedene uredbe)

                  —

                  :

                  στα φινλανδικά

                  :

                  Puhdistettavaksi tarkoitettu etuuskohteluun oikeutettu raaka ruokosokeri, tuotu täytäntöönpanoasetuksen (EU) N:o 170/2013 2 artiklan mukaisesti. Järjestysnumero (järjestysnumero lisätään kyseisen asetuksen 2 artiklan 3 kohdan mukaisesti)

                  —

                  :

                  στα σουηδικά

                  :

                  Förmånsrårörsocker för raffinering, importerat i enlighet med artikel 2 i genomförandeförordning (EU) nr 170/2013. Löpnummer (löpnummer ska anges enligt artikel 2.3 i den förordningen)

                  —

                  :

                  στα κροατικά

                  :

                  Preferencijalni sirovi šećer od šećerne trske za rafiniranje, uvezen u skladu s člankom 2. Provedbena uredba (EU) br. 170/2013. Redni br. (redni broj treba umetnuti u skladu s člankom 2. stavkom 3. te Uredbe)

            Μέρος Β

         Ενδείξεις που αναφέρονται στο άρθρο 4 παράγραφος 4 στοιχείο γ):

                  —

                  :

                  στα κροατικά

                  :

                  Внос с мито 98 EUR на тон за сурова тръстикова захар за рафиниране със стандартно качество в съответствие с член 2 от Регламент за изпълнение (ЕС) № 170/2013. Пореден номер (поредният номер, който трябва да се впише в съответствие с член 2, параграф 3 от посочения регламент)

                  —

                  :

                  στα βουλγαρικά

                  :

                  Importación con un derecho de 98 EUR por tonelada de azúcar de caña en bruto de calidad estándar que se destine al refinado, de conformidad con el artículo 2 del Reglamento de Ejecución (UE) no 170/2013. No de orden (el número de orden se insertará de conformidad con lo dispuesto en el artículo 2, apartado 3, de dicho Reglamento)

                  —

                  :

                  στα τσεχικά

                  :

                  Dovoz surového třtinového cukru standardní jakosti určeného k rafinaci s clem ve výši 98 EUR za tunu podle článku 2 prováděcího nařízení (EU) č. 170/2013. Pořadové číslo (pořadové číslo se vloží v souladu s čl. 2 odst. 3 uvedeného nařízení)

                  —

                  :

                  στα δανικά

                  :

                  Import til en told på 98 EUR/ton rårørsukker af standard kvalitet til raffinering i henhold til artikel 2 i gennemførelsesforordning (EU) nr. 170/2013. Løbenummer (der indsættes løbenummer i overensstemmelse med artikel 2, stk. 3, i nævnte forordning)

                  —

                  :

                  στα γερμανικά

                  :

                  Einfuhr zum Zollsatz von 98 EUR je Tonne Rohzucker der Standardqualität gemäß Artikel 2 der Durchführungsverordnung (EU) Nr. 170/2013. Laufende Nummer (gemäß Artikel 2 Absatz 3 der genannten Verordnung einzusetzen)

                  —

                  :

                  στα εσθονικά

                  :

                  Vastavalt rakendusmääruse (EL) nr 170/2013 artiklile 2 tollimaksumääraga 98 eurot tonni kohta imporditud rafineerimiseks ette nähtud standardkvaliteediga toor-roosuhkur. Seerianumber (märgitakse vastavalt kõnealuse määruse artikli 2 lõikele 3)

                  —

                  :

                  στα ελληνικά

                  :

                  Εισαγωγή με δασμό 98 ευρώ ανά τόνο ακατέργαστης ζάχαρης ζαχαροκάλαμου του ποιοτικού τύπου για ραφινάρισμα σύμφωνα με το άρθρο 2 του εκτελεστικού κανονισμού (ΕΕ) αριθ. 170/2013. Αύξων αριθμός (συμπληρώνεται ο αύξων αριθμός σύμφωνα με το άρθρο 2 παράγραφος 3 του εν λόγω κανονισμού)

                  —

                  :

                  στα αγγλικά

                  :

                  Import at a duty of EUR 98 per tonne of standard-quality raw cane sugar for refining in accordance with Article 2 of Implementing Regulation (EU) No 170/2013. Order No (order number to be inserted in accordance with Article 2(3) of that Regulation)

                  —

                  :

                  στα γαλλικά

                  :

                  Importation à un droit de 98 EUR par tonne de sucre de canne brut destiné au raffinage de la qualité type conformément à l’article 2 du règlement d'exécution (UE) no 170/2013. Numéro d’ordre (numéro d’ordre à insérer conformément à l’article 2, paragraphe 3, dudit règlement)

                  —

                  :

                  στα ιταλικά

                  :

                  Importazione con un dazio di 98 EUR/t di zucchero di canna greggio della qualità tipo destinato alla raffinazione a norma dell’articolo 2 del regolamento di esecuzione (UE) n. 170/2013. Numero d’ordine (inserire in base all’articolo 2, paragrafo 3, del suddetto regolamento)

                  —

                  :

                  στα λετονικά

                  :

                  rafinēšanai paredzēta standarta kvalitātes niedru jēlcukurs, ko importē saskaņā ar Īstenošanas regulas (ES) Nr. 170/2013 2. pantu, piemērojot nodokļa likmi EUR 98 par tonnu. Kārtas Nr. (kārtas numuru ieraksta saskaņā ar šīs regulas 2. panta 3. punktu)

                  —

                  :

                  στα λιθουανικά

                  :

                  Importuojama taikant 98 EUR muito mokestį už toną standartinės kokybės rafinuoti skirto žaliavinio cukranendrių cukraus pagal Įgyvendinimo reglamento (ES) Nr. 170/2013 2 straipsnį. Eilės Nr. (eilės numeris įrašomas remiantis to reglamento 2 straipsnio 3 dalimi)

                  —

                  :

                  στα ουγγρικά

                  :

                  98 EUR/tonna vámtételű, finomításra szánt minőségi nyers nádcukor behozatala a 170/2013/EU végrehajtási rendelet 2. cikkével összhangban. Tételszám (az említett rendelet 2. cikkének (3) bekezdése szerint)

                  —

                  :

                  στα μαλτέζικα

                  :

                  L-importazzjoni b’dazju ta’ EUR 98 għal kull tunnellata zokkor tal-kannamieli mhux maħdum ta’ kwalità standard għar-raffinar skont l-Artikolu 2 tar-Regolament ta’ Implimentazzjoni (UE) Nru 170/2013. Nru tal-Ordni (in-numru tal-ordni għandu jiddaħħal skont l-Artikolu 2(3) ta’ dak ir-Regolament)

                  —

                  :

                  στα ολλανδικά

                  :

                  Invoerrecht van 98 EUR per ton ruwe rietsuiker van standaardkwaliteit die is bestemd voor raffinage overeenkomstig artikel 2 van Uitvoeringsverordening (EU) nr. 170/2013. Volgnummer (volgnummer in te voegen overeenkomstig artikel 2, lid 3, van die verordening)

                  —

                  :

                  στα πολωνικά

                  :

                  Przywóz po stawce celnej 98 EUR za tonę surowego cukru trzcinowego standardowej jakości przeznaczonego do rafinacji zgodnie z art. 2 rozporządzenia wykonawczego (UE) nr 170/2013. Numer porządkowy (numer porządkowy zgodnie z art. 2 ust. 3 wymienionego rozporządzenia)

                  —

                  :

                  στα πορτογαλικά

                  :

                  Importação com direito de 98 EUR por tonelada de açúcar bruto de cana para refinação da qualidade-tipo, conformidade com o artigo 2.o do Regulamento de Execução (CE) n.o 170/2013. Número de ordem (número de ordem a inserir de acordo com o artigo 2.o, n.o 3, desse regulamento)

                  —

                  :

                  στη ρουμανικά

                  :

                  Importat la o taxă de 98 EUR per tonă de zahăr brut din trestie de zahăr de calitate standard destinat rafinării în conformitate cu articolul 2 din Regulamentul de punere în aplicare (UE) Nr. 170/2013. Nr. de ordine [numărul de ordine se va introduce în conformitate cu articolul 2 alineatul (3) din respectivul regulament]

                  —

                  :

                  στη σλοβακικά

                  :

                  Dovoz s clom 98 EUR za tonu surového trstinového cukru štandardnej kvality na rafináciu v súlade s článkom 2 vykonávacieho nariadenia (EÚ) č. 170/2013. Poradové č. (poradové číslo sa doplní v súlade s článkom 2 ods. 3 uvedeného nariadenia)

                  —

                  :

                  στα σλοβενικά

                  :

                  Uvoz po dajatvi 98 EUR na tono surovega trsnega sladkorja standardne kakovosti za rafiniranje v skladu s členom 2 Izvedbene uredbe (EU) št. 170/2013. Zaporedna številka (vstaviti v skladu s členom 2(3) navedene uredbe)

                  —

                  :

                  στα φινλανδικά

                  :

                  Puhdistettavaksi tarkoitetun vakiolaatuisen raa’an ruokosokerin tuonti, josta kannetaan 98 euron tonnilta täytäntöönpanoasetuksen (EU) N:o 170/2013 2 artiklan mukaisesti. Järjestysnumero (järjestysnumero lisätään kyseisen asetuksen 2 artiklan 3 kohdan mukaisesti)

                  —

                  :

                  στα σουηδικά

                  :

                  Import till en tullsats av 98 euro per ton rårörsocker av standardkvalitet för raffinering i enlighet med artikel 2 i genomförandeförordning (EU) nr 170/2013. Löpnummer (löpnummer ska anges enligt artikel 2.3 i den förordningen)

                  —

                  :

                  στα κροατικά

                  :

                  Uvoz uz carinu od 98 EUR po toni sirovog šećera od šećerne trske za rafiniranje standardne kakvoće u skladu s člankom 2. Provedbena uredba (EU) br. 170/2013. Redni br. (redni broj treba umetnuti u skladu s člankom 2. stavkom 3. te Uredbe)


title: Εκτελεστικός κανονισμός (ΕΕ) αριθ. 1371/2013 του Συμβουλίου, της 16ης Δεκεμβρίου 2013 , για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι

text:
               20.12.2013

               EL

               Επίσημη Εφημερίδα της Ευρωπαϊκής Ένωσης

               L 346/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1371/2013 ΤΟΥ ΣΥΜΒΟΥΛΊΟΥ
   της 16ης Δεκεμβρίου 2013
   για την επέκταση του οριστικού δασμού αντιντάμπινγκ που επιβλήθηκε με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1   Ισχύοντα μέτρα

               (1)

               Με τον κανονισμό (ΕΕ) αριθ. 791/2011 (2) («αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 62,9 % στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας («ΛΔΚ») για όλες τις εταιρείες εκτός απ’ αυτές που παρατίθενται στο άρθρο 1 παράγραφος 2 και στο παράρτημα 1 του εν λόγω κανονισμού. Αυτά τα μέτρα είναι τα ισχύοντα μέτρα και η έρευνα που οδήγησε στα μέτρα είναι η αρχική έρευνα.

               (2)

               Τα ισχύοντα μέτρα είχαν προηγουμένως επεκταθεί στη Μαλαισία με τον εκτελεστικό κανονισμό (ΕΕ) αριθ. 672/2012 του Συμβουλίου (3), και στην Ταϊβάν και την Ταϊλάνδη, με τον εκτελεστικό κανονισμό (ΕΕ) αριθ. 21/2013 (4).

         1.2   Αίτηση

               (3)

               Στις 25 Φεβρουαρίου 2013 η Ευρωπαϊκή Επιτροπή («η Επιτροπή») έλαβε αίτηση, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού για να διερευνήσει ενδεχόμενη καταστρατήγηση των μέτρων αντιντάμπινγκ που έχουν επιβληθεί στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής ΛΔΚ και να επιβάλει την καταγραφή των εισαγωγών ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι.

               (4)

               Η αίτηση υποβλήθηκε από τους ακόλουθους τέσσερις ενωσιακούς παραγωγούς ορισμένων υφασμάτων ινών από γυαλί ανοιχτής βροχίδας: Saint Gobain Adfors CZ s.r.o., Tolnatext Fonalfeldolgozo es Muszakiszovet-gyarto Bt., Valmieras «Stikla Skiedra» AS και Vitrulan Technical Textiles GmbH.

               (5)

               Η αίτηση περιείχε επαρκή αποδεικτικά, εκ πρώτης όψεως, στοιχεία για το ότι, μετά την επιβολή των ισχυόντων μέτρων, σημειώθηκε σημαντική μεταβολή στον τρόπο διεξαγωγής των εμπορικών συναλλαγών που αφορούν τις εξαγωγές από τη ΛΔΚ, την Ινδία και την Ινδονησία προς την Ένωση, μεταβολή για την οποία δεν υπάρχει ικανός αποχρών λόγος ή οικονομική δικαιολογία πλην της επιβολής των ισχυόντων μέτρων. Αυτή η μεταβολή στον τρόπο διεξαγωγής των εμπορικών συναλλαγών απέρρεε, κατά τους ισχυρισμούς, από τη μεταφόρτωση ορισμένων υφασμάτων ινών από γυαλί ανοιχτής βροχίδας καταγωγής ΛΔΚ μέσω της Ινδίας και της Ινδονησίας και/ή από τη ψευδή δήλωση καταγωγής κινεζικών προϊόντων.

               (6)

               Επιπλέον, τα αποδεικτικά στοιχεία έδειξαν ότι οι επανορθωτικές συνέπειες των ισχυόντων μέτρων υπονομεύονταν τόσο ως προς τις ποσότητες όσο και ως προς τις τιμές. Με βάση τα αποδεικτικά στοιχεία, αυτές οι αυξανόμενες εισαγωγές από την Ινδία και την Ινδονησία έγιναν σε τιμές χαμηλότερες της μη ζημιογόνου τιμής που καθορίστηκε στην αρχική έρευνα.

               (7)

               Τέλος, υπήρξαν αποδεικτικά στοιχεία που έδειχναν ότι οι τιμές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία αποτελούσαν αντικείμενο ντάμπινγκ σε σχέση με την κανονική αξία που καθορίστηκε για το ομοειδές προϊόν κατά την αρχική έρευνα.

         1.3   Έναρξη έρευνας

               (8)

               Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή εκ πρώτης όψεως αποδεικτικά στοιχεία για την έναρξη έρευνας, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, κίνησε έρευνα με τον κανονισμό (ΕΕ) αριθ. 322/2013 της Επιτροπής (5) ( «κανονισμός για την έναρξη της έρευνας»). Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, η Επιτροπή, βάσει του κανονισμού για την έναρξη της έρευνας, έδωσε επίσης οδηγίες στις τελωνειακές αρχές να καταγράφουν τις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία.

         1.4   Έρευνα

               (9)

               Η Επιτροπή ενημέρωσε επίσημα για την έναρξη της έρευνας τις αρχές της ΛΔΚ, της Ινδίας και της Ινδοκίνας, τους παραγωγούς-εξαγωγείς αυτών των χωρών, τους ενωσιακούς εισαγωγείς που ήταν γνωστό ότι ενδιαφέρονταν για το θέμα καθώς και τον κλάδο παραγωγής της Ένωσης. Απεστάλησαν ερωτηματολόγια στους παραγωγούς-εξαγωγείς της ΛΔΚ, της Ινδίας και της Ινδονησίας που ήταν γνωστοί στην Επιτροπή ή σε όσους είχαν αναγγελθεί εντός των προθεσμιών που προβλέπονται στην αιτιολογική σκέψη 15 του κανονισμού για την έναρξη της έρευνας. Ερωτηματολόγια απεστάλησαν επίσης και σε εισαγωγείς της Ένωσης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας. Όλα τα μέρη ενημερώθηκαν για το γεγονός ότι η άρνηση συνεργασίας μπορεί να οδηγήσει στην εφαρμογή του άρθρου 18 του βασικού κανονισμού και στη συναγωγή συμπερασμάτων με βάση τα διαθέσιμα στοιχεία.

               (10)

               Δύο παραγωγοί-εξαγωγείς από την Ινδία και ένας μη συνδεδεμένος εισαγωγέας από την Ένωση αναγγέλθηκαν και απάντησαν στα ερωτηματολόγια. Αργότερα ο εισαγωγέας της Ένωσης ενημέρωσε την Επιτροπή ότι εισήγαγε άλλα προϊόντα και ότι δεν εισήγαγε το υπό έρευνα προϊόν κατά το παρελθόν. Κανένας παραγωγός-εξαγωγέας στην Ινδονησία δεν έστειλε απάντηση. Οι ακόλουθοι παραγωγοί-εξαγωγείς στην Ινδία υπέβαλαν έντυπο απαλλαγής:

                           —

                           Montex Glass Fibre Industries Pvt.Ltd. («Montex»), και

                           —

                           Urja Products Pvt.Ltd.

               (11)

               Στη συνέχεια, η Urja Products Pvt.Ltd. ενημέρωσε την Επιτροπή ότι δεν παράγει το υπό έρευνα προϊόν και τα προϊόντα της έχουν διαφορετικά τεχνικά χαρακτηριστικά και διαφορετική χρήση (και υπάγονται σε άλλους κωδικούς ΣΟ). Για το λόγο αυτό, πραγματοποιήθηκε επίσκεψη επαλήθευσης μόνον στις εγκαταστάσεις της Montex.

         1.5   Περίοδος της έρευνας

               (12)

               Η έρευνα κάλυψε την περίοδο από την 1η Απριλίου 2009 έως την 31η Μαρτίου 2013 («ΠΕ»). Συγκεντρώθηκαν στοιχεία για την ΠΕ προκειμένου να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Συγκεντρώθηκαν πιο αναλυτικά στοιχεία για την περίοδο αναφοράς από την 1η Απριλίου 2012 έως τις 31 Μαρτίου 2013 («ΠΑ»), προκειμένου να εξεταστεί η πιθανή υπονόμευση των επανορθωτικών συνεπειών των ισχυόντων μέτρων και η ύπαρξη ντάμπινγκ.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1   Γενικές παρατηρήσεις

               (13)

               Σύμφωνα με το άρθρο 13 παράγραφος 1 του βασικού κανονισμού, για να αξιολογηθεί αν υπήρξε καταστρατήγηση, αναλύθηκαν διαδοχικά τα εξής: αν μεταβλήθηκε ο τρόπος διεξαγωγής των εμπορικών συναλλαγών μεταξύ της ΛΔΚ, της Ινδίας, της Ινδονησίας και της Ένωσης· αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι τα επανορθωτικά αποτελέσματα του δασμού εξουδετερώνονταν όσον αφορά τις τιμές και/ή τις ποσότητες του προϊόντος που αποτελεί αντικείμενο της έρευνας· και αν υπήρχαν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που είχαν καθοριστεί προηγουμένως για το υπό εξέταση προϊόν, εν ανάγκη σύμφωνα με τις διατάξεις του άρθρου 2 του βασικού κανονισμού.

         2.2   Υπό εξέταση προϊόν και υπό έρευνα προϊόν

               (14)

               Το σχετικό προϊόν, όπως ορίζεται στην αρχική έρευνα, είναι υφάσματα ινών από γυαλί ανοιχτής βροχίδας, με μέγεθος κυψελίδας κατά μήκος και κατά πλάτος άνω των 1,8 mm και βάρος άνω των 35 g/m2, με εξαίρεση τους δίσκους από γυάλινες ίνες, καταγωγής ΛΔΚ, που υπάγονται επί του παρόντος στους κωδικούς ΣΟ ex 7019 51 00 και ex 7019 59 00.

               (15)

               Το προϊόν που αποτέλεσε αντικείμενο της έρευνας είναι το ίδιο με εκείνο που αναφέρεται στην προηγούμενη αιτιολογική σκέψη, αλλά αποστέλλεται από την Ινδία και την Ινδονησία, είτε δηλώνεται ως καταγωγής Ινδίας και Ινδονησίας είτε όχι.

               (16)

               Η έρευνα κατέδειξε ότι τα υφάσματα ινών από γυαλί ανοιχτής βροχίδας, όπως ορίζονται ανωτέρω, που εξάγονται από τη ΛΔΚ στην Ένωση και εκείνα που αποστέλλονται από την Ινδία και την Ινδονησία στην Ένωση παρουσιάζουν τα ίδια βασικά φυσικά και τεχνικά χαρακτηριστικά και έχουν τις ίδιες χρήσεις και, επομένως, πρέπει να θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

         2.3   Επίπεδο συνεργασίας

   2.3.1   Ινδία

               (17)

               Όπως αναφέρθηκε στην αιτιολογική σκέψη 10 ανωτέρω, μόνον δύο ινδικές εταιρείες υπέβαλαν έντυπο απαλλαγής. Καθώς μία από αυτές η Urja Products Pvt.Ltd., διαπιστώθηκε ότι δεν ήταν παραγωγός του προϊόντος που αποτέλεσε αντικείμενο της έρευνας, υπήρχε μόνο μία συνεργαζόμενη εταιρεία, η Montex. Η εταιρεία αντιπροσώπευε μόλις το 1 % των εξαγωγών από την Ινδία προς την Ένωση κατά την ΠΑ, σε σύγκριση με το σύνολο των εξαγωγών από την Ινδία. Επομένως, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με αυτή την εταιρεία βασίστηκαν στα διαθέσιμα πραγματικά στοιχεία.

         2.3.2   Ινδονησία

               (18)

               Όπως αναφέρεται στην αιτιολογική σκέψη 10, στο ερωτηματολόγιο δεν απάντησε καμία ινδονησιακή εταιρεία. Δεν υπήρξε συνεργασία από εταιρείες της Ινδονησίας. Επομένως, σύμφωνα με το άρθρο 18 του βασικού κανονισμού, τα συμπεράσματα σχετικά με αυτή την εταιρεία βασίστηκαν στα διαθέσιμα πραγματικά στοιχεία.

         2.3.3   Λαϊκή Δημοκρατία της Κίνας

               (19)

               Οι κινέζοι παραγωγοί-εξαγωγείς δεν συνεργάστηκαν στην έρευνα. Επομένως, σύμφωνα με το άρθρο 18 του βασικού κανονισμού, τα συμπεράσματα σχετικά με την ΛΔΚ βασίστηκαν στα διαθέσιμα πραγματικά στοιχεία.

         2.4   Μεταβολή του τρόπου διεξαγωγής των εμπορικών συναλλαγών

               (20)

               Για να προσδιορίσει κατά πόσον υπήρξε μεταβολή του τρόπου διεξαγωγής των εμπορικών συναλλαγών, αξιολογήθηκαν οι εισαγωγές του υπό έρευνα προϊόντος από την Ινδία και την Ινδονησία στην Ένωση και οι εξαγωγές του υπό έρευνα προϊόντος από τη ΛΔΚ στην Ινδία και την Ινδονησία. Οι εν λόγω εισαγωγές προσδιορίστηκαν με βάση τα διαθέσιμα στοιχεία, σύμφωνα με το άρθρο 18 παράγραφος 1 του βασικού κανονισμού, λόγω της σχετικά χαμηλής ή μηδενικής συνεργασίας των ινδικών, των ινδονησιακών και των κινεζικών εταιρειών (βλ. σημείο 2.3 ανωτέρω).

               (21)

               Για το σκοπό αυτό, στατιστικά στοιχεία της COMEXT (6), οι στατιστικές του εμπορίου από την Ινδία και την Ινδονησία που ελήφθησαν από τις αντίστοιχες εθνικές αρχές και οι στατιστικές των υπηρεσιών πληροφόρησης για το παγκόσμιο εμπόριο (7) χρησιμοποιήθηκαν για την ανάλυση. Το λογιστικό έτος από την 1η Απριλίου έως την 31η Μαρτίου χρησιμοποιήθηκε για να χρησιμοποιηθούν οι δωδεκάμηνες περίοδοι.

               (22)

               Ο όγκος των εισαγωγών που είχε καταγραφεί στις στατιστικές COMEXT καλύπτει μεγαλύτερη ομάδα προϊόντων, ευρύτερη από το υπό εξέταση προϊόν ή από το προϊόν που αποτέλεσε αντικείμενο της έρευνας. Ωστόσο, βάσει των εκτιμήσεων που παρείχε ο κλάδος παραγωγής της Ένωσης, διαπιστώθηκε ότι σημαντικό μέρος του όγκου των εισαγωγών κάλυπτε το υπό εξέταση προϊόν και το προϊόν που αποτέλεσε αντικείμενο της έρευνας. Ως εκ τούτου, αυτά τα στοιχεία ήταν δυνατόν να χρησιμοποιηθούν για να τεκμηριωθεί η μεταβολή του τρόπου διεξαγωγής των εμπορικών συναλλαγών.

         2.4.1   Εισαγωγές στην Ένωση

               (23)

               Οι στατιστικές COMEXT δείχνουν μια σημαντική αλλαγή στον τρόπο διεξαγωγής των εμπορικών συναλλαγών κατά την ΠΕ (βλ. πίνακα 1 κατωτέρω).

                  Πίνακας 1

                           Όγκος των εισαγωγών (εκατ. m2) (8)

                           Απρίλιος 2009/Μάρτιος 2010

                           Απρίλιος 2010/Μάρτιος 2011

                           Απρίλιος 2011/Μάρτιος 2012

                           Απρίλιος 2012/Μάρτιος 2013

                           ΛΔΚ

                           288,40

                           385,85

                           110,30

                           85,93

                           Ινδία

                           0,35

                           0,28

                           0,89

                           13,13

                           Ινδονησία

                           0,004

                           0,16

                           3,22

                           33,31

                              Πηγή: στατιστικές COMEXT

      Εισαγωγές από τη ΛΔΚ

               (24)

               Σύμφωνα με τα στατιστικά στοιχεία της COMEXT, οι εισαγωγές του υπό εξέταση προϊόντος από τη ΛΔΚ στην Ένωση μειώθηκαν εντυπωσιακά μετά την επιβολή των προσωρινών μέτρων, τον Φεβρουάριο του 2011 (9), και των οριστικών μέτρων τον Αύγουστο του 2011 (10). Ο πίνακας 1 ανωτέρω δείχνει ότι μεταξύ 2010/2011 και 2011/2012 οι εισαγωγές στην Ένωση από τη ΛΔΚ μειώθηκαν από 385,85 εκατ. m2 σε 110,30 εκατ. m2 (περίπου 70 %) και μεταξύ 2010/11 και 2012/2013 (περίπου 80 %) επιπλέον 85,9 εκατ. m2.

      Εισαγωγές από την Ινδία

               (25)

               Σύμφωνα με τις στατιστικές της Comext, το οικονομικό έτος 2009/2010 οι ποσότητες που εισήχθησαν από την Ινδία στην Ένωση αντιστοιχούσαν σε 0,35 εκατ. m2, το οικονομικό έτος 2010/2011 ήταν 0,28 εκατ. m2 και αυξήθηκαν απότομα μεταξύ 2011/12 και 2012/13 φτάνοντας τα 13,13 εκατ. m2 το οικονομικό έτος 2012/2013.

               (26)

               Όπως αναφέρεται στην αιτιολογική σκέψη 17 ανωτέρω, η εταιρεία Montex εξήγαγε πολύ μικρή ποσότητα στην Ένωση του υπό έρευνα προϊόντος κατά την ΠΕ — σε σύγκριση με το σύνολο των εξαγωγών από την Ινδία αντιπροσωπεύει το 1 % των εξαγωγών από την Ινδία στην Ένωση κατά την περίοδο 2012/2013. Επιπλέον, διαπιστώθηκε ότι η Montex εξάγει το υπό έρευνα προϊόν με λανθασμένο κωδικό ΣΟ — 7019 52. Οι εξαγωγές της έπρεπε, επομένως, να προστεθούν στην στατιστικά στοιχεία της COMEXT, όπως φαίνεται στον πίνακα 1 ανωτέρω.

      Εισαγωγές από την Ινδονησία

               (27)

               Σύμφωνα με τις στατιστικές της Comext, το οικονομικό έτος 2009/2010 οι ποσότητες που εισήχθησαν από την Ινδονησία στην Ένωση αντιστοιχούσαν σε 0,004 εκατ. m2, το οικονομικό έτος 2010/2011 ήταν 0,16 εκατ. m2 και αυξήθηκαν απότομα μεταξύ 2011/12 και 2012/13 από 3,22 εκατ. m2 σε 33,31 εκατομ. m2 αντίστοιχα.

         2.4.2   Εξαγωγές από τη ΛΔΚ στην Ινδία και την Ινδονησία

               (28)

               Θεαματική αύξηση των εξαγωγών παρατηρείται επίσης από τη ΛΔΚ στην Ινδία και την Ινδονησία κατά την ίδια περίοδο.

                  Πίνακας 2

                           Όγκος των εισαγωγών (εκατ. m2)

                           Απρίλιος 2009/Μάρτιος 2010

                           Απρίλιος 2010/Μάρτιος 2011

                           Απρίλιος 2011/Μάρτιος 2012

                           Απρίλιος 2012/Μάρτιος 2013

                           Ινδία

                           4,80

                           16,35

                           18,38

                           29,28

                           Ινδονησία

                           5,78

                           4,01

                           8,94

                           11,54

                              Πηγή: Τελωνειακές στατιστικές της Κίνας

      Εξαγωγές από τη ΛΔΚ στην Ινδία

               (29)

               Σύμφωνα με τα στατιστικά στοιχεία των κινεζικών τελωνείων, οι εισαγωγές από τη ΛΔΚ στην Ινδία του υπό έρευνα προϊόντος αυξήθηκαν από 4,8 εκατ. m2 το οικονομικό έτος 2009/2010 σε 29,3 εκατ. m2 το οικονομικό έτος 2012/2013.

      Εξαγωγές από τη ΛΔΚ στην Ινδονησία

               (30)

               Σύμφωνα με τα στατιστικά στοιχεία των κινεζικών τελωνείων, οι εισαγωγές από τη ΛΔΚ στην Ινδονησία του υπό έρευνα προϊόντος αυξήθηκαν από 5,78 εκατ. m2 το οικονομικό έτος 2009/2010 σε 11,54 εκατ. m2 το οικονομικό έτος 2012/2013.

         2.4.3   Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών

               (31)

               Η συνολική μείωση των κινεζικών εξαγωγών προς την Ένωση και η παράλληλη αύξηση των εξαγωγών από την Ινδία και την Ινδονησία προς την Ένωση και των εξαγωγών από τη ΛΔΚ προς την Ινδία και την Ινδονησία, μετά την επιβολή των προσωρινών μέτρων, τον Φεβρουάριο του 2011, και των οριστικών μέτρων, τον Αύγουστο του 2011, συνιστά μεταβολή του τρόπου διεξαγωγής των εμπορικών συναλλαγών μεταξύ των προαναφερόμενων χωρών, αφενός, και των εξαγωγών από τις χώρες αυτές προς την Ένωση, αφετέρου.

         2.5   Φύση της πρακτικής καταστρατήγησης

               (32)

               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική αιτιολογία πλην της επιβολής του δασμού. Η εν λόγω πρακτική, διαδικασία ή εργασία περιλαμβάνει, μεταξύ άλλων, την αποστολή του προϊόντος που υπόκειται στα ισχύοντα μέτρα μέσω τρίτων χωρών σύμφωνα με το άρθρο 13 παράγραφος 2 του βασικού κανονισμού.

               (33)

               Κατά τη διάρκεια της έρευνας, βρέθηκαν στοιχεία πρακτικών μεταφόρτωσης μέσω της Ινδονησίας και της Ινδίας και/ή εσφαλμένα πιστοποιητικά καταγωγής. Για παράδειγμα, ορισμένες από τις εισαγωγές του υπό εξέταση προϊόντος στην Ένωση είχαν μεταφορτωθεί μέσω Ντουμπάι ή Σιγκαπούρης με τα πιστοποιητικά καταγωγής της Ινδονησίας/Ινδίας και ένα μέρος των εισαγωγών προς την Ένωση είχε μεταφορτωθεί μέσω μιας ινδικής εταιρείας που δεν συνεργάστηκε στην έρευνα. Η έλλειψη συνεργασίας των παραγωγών του υπό έρευνα προϊόντος, εκτός από την Μontex, αποτελεί επίσης ένδειξη ότι δεν υπάρχει πραγματική παραγωγή στην Ινδονησία και στην Ινδία που θα μπορούσε να δικαιολογήσει τα επίπεδα εξαγωγών από την Ινδονησία και την Ινδία στην Ένωση. Είναι εύλογο να αναμένεται ότι, εάν υπάρχουν πραγματικοί παραγωγοί, θα προσπαθήσουν να αποστασιοποιηθούν από πρακτικές καταστρατήγησης συμμετέχοντας στην παρούσα έρευνα από την αρχή. Επιπλέον, η έρευνα δεν αποκάλυψε αποδείξεις για την ύπαρξη πραγματικής παραγωγής στις δύο οικείες χώρες, εκτός από της Μontex. Επιπλέον, η απότομη αύξηση των εισαγωγών από τις δύο αυτές χώρες δείχνει ότι τα κινεζικά προϊόντα μεταφορτώνονται στην Ένωση μέσω της Ινδίας και της Ινδονησίας και/ή με εσφαλμένα πιστοποιητικά καταγωγής.

               (34)

               Κατά συνέπεια, επιβεβαιώνεται η μεταφόρτωση προϊόντων κινεζικής καταγωγής μέσω Ινδίας και Ινδονησίας.

         2.6   Μη ικανός αποχρών λόγος ή οικονομική αιτιολογία εκτός από την επιβολή του δασμού αντιντάμπινγκ

               (35)

               Η έρευνα δεν κατέδειξε κανέναν άλλο ικανό αποχρώντα λόγο ή οικονομική δικαιολογία για τη μεταφόρτωση πλην της αποφυγής των μέτρων που είχαν επιβληθεί στο υπό εξέταση προϊόν. Δεν βρέθηκαν στοιχεία, πλην του δασμού, που θα μπορούσαν να θεωρηθούν αντιστάθμιση του κόστους μεταφόρτωσης, ιδίως όσον αφορά τη μεταφορά και την επαναφόρτωση, ορισμένων υφασμάτων ινών από γυαλί ανοικτής βροχίδας καταγωγής ΛΔΚ μέσω Ινδίας και Ινδονησίας.

         2.7   Υπονόμευση των επανορθωτικών συνεπειών του δασμού αντιντάμπινγκ

               (36)

               Στη συνέχεια, εξετάστηκε αν οι εισαγωγές του υπό έρευνα προϊόντος στην Ένωση είχαν υπονομεύσει τις επανορθωτικές συνέπειες των ισχυόντων μέτρων όσον αφορά τις ποσότητες και τις τιμές. Χρησιμοποιήθηκαν στοιχεία της CΟΜΕΧΤ ως τα καλύτερα διαθέσιμα στοιχεία όσον αφορά τις ποσότητες και τις τιμές των εξαγωγών από τις μη συνεργαζόμενες εταιρείες της Ινδίας και της Ινδονησίας. Οι τιμές που καθορίστηκαν με τον τρόπο αυτόν συγκρίθηκαν με το επίπεδο εξάλειψης της ζημίας που είχε οριστεί για τον ενωσιακό κλάδο παραγωγής στην αιτιολογική σκέψη 74 του αρχικού κανονισμού.

               (37)

               Η αύξηση των εισαγωγών από την Ινδία στην Ένωση από 0,35 εκατ. m2 το 2009/2010 σε 13,10 εκατ. m2 την ΠΑ ήταν σημαντική όσον αφορά τις ποσότητες, σε σύγκριση με τον (πολύ χαμηλό) όγκο εισαγωγών από την Ινδία πριν από την επιβολή προσωρινών μέτρων το 2009/2010. Επίσης, η αύξηση των εισαγωγών από την Ινδονησία στην Ένωση από 0,04 εκατ. m2 το 2009/2010 σε 33,31 εκατ. m2 την ΠΑ θεωρήθηκε σημαντική όσον αφορά τις ποσότητες, σε σύγκριση με τον (πολύ χαμηλό) όγκο εισαγωγών από την Ινδονησία πριν από την επιβολή προσωρινών μέτρων το 2009/2010.

               (38)

               Για να εκτιμηθεί κατά πόσον οι επανορθωτικές συνέπειες των ισχυόντων μέτρων υπονομεύονται όσον αφορά τις τιμές των εισαγωγών από την Ινδονησία και την Ινδία συγκρίθηκαν με το επίπεδο εξάλειψης της ζημίας που ορίστηκε στον αρχικό κανονισμό. Το επίπεδο εξάλειψης της ζημίας που ορίστηκε στον αρχικό κανονισμό προσαρμόστηκε για τον πληθωρισμό. Η σταθμισμένη μέση τιμή εξαγωγής των εξαγωγών από την Ινδία και την Ινδονησία προσαρμόστηκε λαμβάνοντας υπόψη τα έξοδα μετά την εισαγωγή και τις προσαρμογές όσον αφορά την ποιότητα όπως καθορίστηκε στην αρχική έρευνα για τις εισαγωγές από τη ΛΔΚ. Η σύγκριση κατέδειξε σημαντικά χαμηλότερες τιμές εξαγωγής για εξαγωγές από τις εν λόγω χώρες προς την Ένωση. Επομένως, εξήχθη το συμπέρασμα ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         2.8   Αποδεικτικά στοιχεία για την άσκηση πρακτικής ντάμπινγκ

               (39)

               Τέλος, σύμφωνα με το άρθρο 13 παράγραφος 1 του βασικού κανονισμού, εξετάστηκε κατά πόσον υπήρχαν αποδεικτικά στοιχεία ως προς το ντάμπινγκ.

               (40)

               Στον αρχικό κανονισμό, η κανονική αξία προσδιορίστηκε βάσει των τιμών που ισχύουν στον Καναδά, ο οποίος στη συγκεκριμένη περίπτωση θεωρήθηκε κατάλληλη ανάλογη χώρα με οικονομία της αγοράς για τη ΛΔΚ. Σύμφωνα με το άρθρο 13 παράγραφος 1 του βασικού κανονισμού χρησιμοποιήθηκε η κανονική αξία που είχε προσδιοριστεί προηγουμένως στην αρχική έρευνα.

               (41)

               Οι τιμές εξαγωγής από την Ινδία και την Ινδονησία βασίστηκαν στα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού. Η τιμή εξαγωγής υπολογίστηκε ως η μέση τιμή εξαγωγής ορισμένων υφασμάτων ινών από γυαλί ανοιχτής βροχίδας από την κάθε μία από τις δύο ενδιαφερόμενες χώρες κατά τη διάρκεια της ΠΑ, όπως προκύπτει από την COMEXT. Οι εξαγωγές της ινδικής εταιρείας Μontex δεν αντικατοπτρίζονταν στις στατιστικές λόγω της λανθασμένης ταξινόμησης των προϊόντων της (βλέπε αιτιολογική σκέψη 25 ανωτέρω), και δεν χρησιμοποιήθηκαν για τον υπολογισμό του περιθωρίου ντάμπινγκ.

               (42)

               Για να πραγματοποιηθεί δίκαιη σύγκριση μεταξύ της κανονικής αξίας και της τιμής εξαγωγής, έγιναν οι δέουσες προσαρμογές, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Στο πλαίσιο αυτό, έγιναν προσαρμογές για τις διαφορές στα έξοδα μεταφοράς, ασφάλισης και συσκευασίας. Δεδομένου ότι τα διαθέσιμα στοιχεία δεν επέτρεψαν να προσδιοριστεί το επίπεδο των προσαρμογών που πρέπει να γίνουν, οι προσαρμογές έπρεπε να καθοριστούν με βάση τα καλύτερα διαθέσιμα στοιχεία. Κατά συνέπεια, οι προσαρμογές που έγιναν για τη συνεκτίμηση των εν λόγω στοιχείων βασίστηκαν σε ένα ποσοστό που υπολογίστηκε ως το ποσοστό των συνολικών δαπανών για μεταφορά, ασφάλιση και συσκευασία επί της αξίας των συναλλαγών για πωλήσεις προς την Ένωση με όρους παράδοσης CIF που παρείχαν οι συνεργαζόμενοι κινέζοι παραγωγοί-εξαγωγείς στην αρχική έρευνα.

               (43)

               Σύμφωνα με το άρθρο 2 παράγραφοι 11 και 12 του βασικού κανονισμού, το ντάμπινγκ υπολογίστηκε με βάση τη σύγκριση της σταθμισμένης μέσης κανονικής αξίας, που ορίστηκε στον αρχικό κανονισμό, με την αντίστοιχη σταθμισμένη μέση τιμή εξαγωγής των δύο οικείων χωρών κατά την ΠΑ της παρούσας έρευνας, εκφραζόμενο ως ποσοστό της τιμής CIF στα σύνορα της Ένωσης πριν από την καταβολή του δασμού.

               (44)

               Η σύγκριση μεταξύ της μέσης σταθμισμένης κανονικής αξίας και της καθορισθείσας μέσης σταθμισμένης τιμής εξαγωγής κατέδειξε την ύπαρξη πρακτικών ντάμπινγκ.

         3.   ΜΕΤΡΑ

               (45)

               Με βάση τα ανωτέρω, συνήχθη το συμπέρασμα ότι ο οριστικός δασμός αντιντάμπινγκ που επιβλήθηκε στις εισαγωγές ορισμένων υφασμάτων ινών από γυαλί ανοιχτής βροχίδας, καταγωγής ΛΔΚ, καταστρατηγήθηκε με μεταφόρτωση από την Ινδία και την Ινδονησία, κατά την έννοια του άρθρου 13 παράγραφος 1 του βασικού κανονισμού.

               (46)

               Σύμφωνα με το άρθρο 13 παράγραφος 1 πρώτη περίοδος του βασικού κανονισμού, τα ισχύοντα μέτρα για τις εισαγωγές του υπό εξέταση προϊόντος, καταγωγής ΛΔΚ, θα πρέπει να επεκταθούν στις εισαγωγές του ίδιου προϊόντος που όμως αποστέλλεται από την Ινδία και την Ινδονησία, είτε δηλώνεται ως καταγωγής Ινδίας και Ινδονησίας είτε όχι.

               (47)

               Τα μέτρα που θα επεκταθούν πρέπει να είναι τα μέτρα που καθορίζονται στο άρθρο 1 παράγραφος 2 του κανονισμού (ΕΕ) αριθ. 791/2011 για «όλες τις εταιρείες», που είναι οριστικός δασμός αντιντάμπινγκ 62,9 % ο οποίος επιβάλλεται στην καθαρή τιμή, στο στάδιο «ελεύθερο στα ενωσιακά σύνορα», πριν από την επιβολή δασμού.

               (48)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων θα πρέπει να εφαρμόζεται στις εισαγωγές που καταγράφονται κατά την είσοδό τους στην Ένωση σύμφωνα με τον κανονισμό για την έναρξη της έρευνας, θα πρέπει να εισπράττονται δασμοί για τις καταγεγραμμένες εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από την Ινδία και την Ινδονησία.

         4.   ΑΙΤΗΣΕΙΣ ΑΠΑΛΛΑΓΗΣ

   4.1   Ινδία

               (49)

               Όπως αναφέρεται στην αιτιολογική σκέψη 10, δύο παραγωγοί-εξαγωγείς αναγγέλθηκαν μετά την έναρξη της διαδικασίας και υπέβαλαν απαντήσεις στο ερωτηματολόγιο, και ζήτησαν απαλλαγή σύμφωνα με το άρθρο 13 παράγραφος 4 του βασικού κανονισμού, και — Montex και Urja Products.

               (50)

               Όπως αναφέρεται στην αιτιολογική σκέψη 11, διαπιστώθηκε ότι μία από τις δύο εταιρείες, η Urja Products δεν παράγει το υπό έρευνα προϊόν. Η απαλλαγή που χορηγείται σύμφωνα με το άρθρο 13 παράγραφος 4 του βασικού κανονισμού δεν εφαρμόζεται στην εν λόγω εταιρεία.

               (51)

               Διαπιστώθηκε ότι η Montex δεν συμμετείχε σε πρακτικές καταστρατήγησης που υπόκεινται στην παρούσα έρευνα. Η εταιρεία απέδειξε ότι είναι ο αληθινός παραγωγός του οποίου η παραγωγική ικανότητα υπερβαίνει τον όγκο των εξαγωγών του υπό έρευνα προϊόντος προς την Ένωση. Η εταιρεία υπέβαλε μια πλήρη σειρά στοιχείων και επαληθεύτηκαν επί τόπου. Τα εξακριβωμένα στοιχεία που σχετίζονται με τη σύσταση της εταιρείας, την αγορά μηχανημάτων, τη διεργασία παραγωγής, την παραγωγική ικανότητα, τα αποθέματα, τις αγορές πρώτων υλών, το κόστος παραγωγής υποστηρίζουν το συμπέρασμα. Επιπλέον, ο εν λόγω παραγωγός μπόρεσε να αποδείξει ότι δεν συνδέεται με κανέναν από τους κινέζους παραγωγούς/εξαγωγείς που υπόκειται στα ισχύοντα μέτρα ή με εταιρείες που ενέχονται σε πρακτικές καταστρατήγησης. Ως εκ τούτου, η απαλλαγή από τα επεκταθέντα μέτρα μπορεί να χορηγηθεί σε αυτή την εταιρεία.

         4.2   Ινδονησία

               (52)

               Όπως αναφέρεται στην αιτιολογική σκέψη 10, κανείς παραγωγός-εξαγωγέας στην Ινδονησία δεν υπέβαλε αίτηση για απαλλαγή σύμφωνα με το άρθρο 13 παράγραφος 4 του βασικού κανονισμού. Από την έρευνα δεν αποκαλύφθηκε τυχόν πραγματικός παραγωγός του υπό έρευνα προϊόντος στην Ινδονησία.

         4.3   Νεοεισερχόμενοι

               (53)

               Οι παραγωγοί στην Ινδία και τη Ινδονησία που δεν συμμετείχαν στην εν λόγω έρευνα ή/και δεν εξήγαγαν το υπό έρευνα προϊόν στην Ένωση κατά την ΠΑ, μπορούν να ζητήσουν την απαλλαγή από την επέκταση του δασμού αντιντάμπινγκ σύμφωνα με το άρθρο 11 παράγραφος 3, το άρθρο 11 παράγραφος 4 και το άρθρο 13 παράγραφος 4 του βασικού κανονισμού. Θα τους ζητηθεί να συμπληρώσουν ερωτηματολόγιο ώστε να μπορέσει η Επιτροπή να αποφασίσει εάν δικαιολογείται η απαλλαγή αυτή. Η απαλλαγή αυτή μπορεί να χορηγηθεί ύστερα από αξιολόγηση της κατάστασης της αγοράς του υπό εξέταση προϊόντος, της παραγωγικής ικανότητας και της χρησιμοποίησής της, των προμηθειών και των πωλήσεων, της πιθανότητας συνέχισης της άσκησης πρακτικών για τις οποίες δεν υφίσταται ικανός αποχρών λόγος ή άλλη οικονομική αιτιολόγηση και των αποδεικτικών στοιχείων για την άσκηση πρακτικής ντάμπινγκ. Η Επιτροπή θα πραγματοποιήσει κανονικά και επιτόπια επίσκεψη επαλήθευσης. Η αίτηση πρέπει να αποσταλεί αμέσως στην Επιτροπή με όλα τα σχετικά στοιχεία, ιδίως τις μεταβολές των δραστηριοτήτων της εταιρείας που έχουν σχέση με την παραγωγή και τις πωλήσεις.

               (54)

               Αν χορηγηθεί απαλλαγή, η Επιτροπή, κατόπιν διαβουλεύσεων με τη συμβουλευτική επιτροπή, θα προτείνει ανάλογη τροποποίηση των επεκτεινόμενων μέτρων. Ως εκ τούτου, κάθε χορηγούμενη απαλλαγή θα αποτελέσει αντικείμενο παρακολούθησης προκειμένου να διασφαλισθεί η συμμόρφωση προς τους όρους.

         5.   ΚΟΙΝΟΠΟΙΗΣΗ

               (55)

               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων συνήχθησαν τα ανωτέρω συμπεράσματα και τους ζητήθηκε να υποβάλουν παρατηρήσεις. Οι προφορικές και οι γραπτές παρατηρήσεις που υπέβαλαν τα ενδιαφερόμενα μέρη εξετάστηκαν. Κανένα από τα προβληθέντα επιχειρήματα δεν οδήγησε σε τροποποίηση των οριστικών συμπερασμάτων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που εφαρμόζεται σε «όλες τις άλλες εταιρείες» και επιβλήθηκε με το άρθρο 1 παράγραφος 2 του κανονισμού (ΕΕ) αριθ. 791/2011 στις εισαγωγές υφασμάτων ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, καταγωγής Λαϊκής Δημοκρατίας της Κίνας, επεκτείνεται στις εισαγωγές υφασμάτων ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, που αποστέλλονται από την Ινδία και την Ινδονησία είτε δηλώνονται ως καταγωγής Ινδίας και Ινδονησίας είτε όχι, που υπάγονται επί του παρόντος στους κωδικούς ΣΟ ex 7019 51 00 και ex 7019 59 00 (κωδικοί TARIC 7019510014, 7019510015, 7019590014 και 7019590015) με εξαίρεση όσων παράγονται από την Montex Glass Fibre Industries Pvt.Ltd. (πρόσθετος κωδικός TARIC B942).
   2.   Η επιβολή του ατομικού συντελεστή δασμού που ορίζεται για την Montex Glass Fibre Industries Pvt. Ltd εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου το οποίο πληροί τις απαιτήσεις του παραρτήματος II του παρόντος κανονισμού. Εάν δεν προσκομισθεί τιμολόγιο, εφαρμόζεται ο δασμός αντιντάμπινγκ, όπως επιβάλλεται δυνάμει της παραγράφου 1 του παρόντος άρθρου.
   3.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές που αποστέλλονται από την Ινδία και την Ινδονησία, είτε δηλώνονται ως καταγωγής Ινδίας και Ινδονησίας είτε όχι, και που καταγράφονται σύμφωνα με το άρθρο 2 του κανονισμού (ΕΕ) αριθ. 322/2013, το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 1225/2009.
   4.   Πλην αντιθέτων διατάξεων, εφαρμόζονται οι ισχύουσες διατάξεις για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτάθηκε βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate H

               Office: N-105 8/20

               1049 Brussels

               Βέλγιο

               Φαξ (32 2) 295 65 05

         2.   Εισαγωγές από εταιρείες που δεν καταστρατηγούν τα μέτρα αντιντάμπινγκ που επιβλήθηκαν με τον κανονισμό (ΕΚ) αριθ. 791/2011 δύνανται να απαλλάσσονται από τον επεκτεινόμενο δυνάμει του άρθρου 1 δασμό σύμφωνα με τις οικείες διατάξεις του βασικού κανονισμού.
   Άρθρο 3
   Οι τελωνειακές αρχές καλούνται να διακόψουν την καταγραφή των εισαγωγών, όπως ορίζεται στο άρθρο 2 του κανονισμού (ΕΕ) αριθ. 322/2013.
   Άρθρο 4
   Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2013.

            Για το Συμβούλιο

            Ο Πρόεδρος

         V. JUKNA

      (1)  ΕΕ L 343 της 22.12.2009, σ. 51.

      (2)  ΕΕ L 204 της 9.8.2011, σ. 1.

      (3)  ΕΕ L 196 της 24.7.2012, σ. 1.

      (4)  ΕΕ L 11 της 16.1.2013, σ. 1.

      (5)  ΕΕ L 101 της 10.4.2013, σ. 1.

      (6)  Η Comext είναι βάση δεδομένων για τις στατιστικές εξωτερικού εμπορίου, την οποία διαχειρίζεται η Eurostat.

      (7)  Οι υπηρεσίες πληροφόρησης για το παγκόσμιο εμπόριο είναι εμπορικές στατιστικές από πάροχο βάσης δεδομένων για το εμπόριο.

      (8)  Ο όγκος στα στοιχεία της Comext αναφέρεται σε μετρικούς τόνους και μετατρέπεται σε τετραγωνικά μέτρα σύμφωνα με τις τιμές μετατροπής του κλάδου παραγωγής της Ένωσης· δηλαδή, για ΣΟ 70 195 100: 1 m2 = 0,05 kg, για ΣΟ 70 195 900: 1 m2 = 0,14 kg.

      (9)  ΕΕ L 43 της 17.2.2011, σ. 9.

      (10)  ΕΕ L 204 της 9.8.2011, σ. 1.

      ΠΑΡΑΡΤΗΜΑ
      Το έγκυρο εμπορικό τιμολόγιο που αναφέρεται στο άρθρο 1 παράγραφος 2 πρέπει να περιλαμβάνει δήλωση υπογεγραμμένη από υπάλληλο της εταιρείας που εξέδωσε το εμπορικό τιμολόγιο, η οποία περιέχει τα ακόλουθα:

                  1.

                  Το ονοματεπώνυμο και τα καθήκοντα του υπαλλήλου της εταιρείας που εξέδωσε το εμπορικό τιμολόγιο.

                  2.

                  Την ακόλουθη δήλωση: «Ο υπογεγραμμένος πιστοποιώ ότι ο (όγκος) του (υπό εξέταση προϊόντος) που πωλήθηκε για εξαγωγή στην Ευρωπαϊκή Ένωση, το οποίο καλύπτεται από το παρόν τιμολόγιο, παρήχθη από την (επωνυμία και διεύθυνση εταιρείας) (πρόσθετος κωδικός TARIC) στ… (χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή»·

                  3.

                  Ημερομηνία και υπογραφή


title: Εκτελεστικός κανονισμός (ΕΕ) αριθ. 193/2012 του Συμβουλίου, της 8ης Μαρτίου 2012 , για την εφαρμογή του κανονισμού (ΕΚ) αριθ. 560/2005 σχετικά με την επιβολή συγκεκριμένων περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή του Ελεφαντοστού

text:
               9.3.2012

               EL

               Επίσημη Εφημερίδα της Ευρωπαϊκής Ένωσης

               L 71/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 193/2012 ΤΟΥ ΣΥΜΒΟΥΛΊΟΥ
   της 8ης Μαρτίου 2012
   για την εφαρμογή του κανονισμού (ΕΚ) αριθ. 560/2005 σχετικά με την επιβολή συγκεκριμένων περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, σχετικά με την επιβολή περιοριστικών μέτρων κατά ορισμένων προσώπων και οντοτήτων λόγω της κατάστασης στην Ακτή του Ελεφαντοστού (1), και ιδίως το άρθρο 11α παράγραφοι 2 και 5,
   Εκτιμώντας τα ακόλουθα:

               (1)

               Στις 12 Απριλίου 2005, το Συμβούλιο εξέδωσε τον κανονισμό (ΕΚ) αριθ. 560/2005.

               (2)

               Με βάση την επανεξέταση του καταλόγου των προσώπων και οντοτήτων έναντι των οποίων εφαρμόζονται τα περιοριστικά μέτρα του κανονισμού (ΕΚ) αριθ. 560/2005, το Συμβούλιο θεωρεί ότι δεν υφίστανται πλέον λόγοι για τη διατήρηση ορισμένων προσώπων στον κατάλογο αυτό.

               (3)

               Επιπλέον, τα στοιχεία σχετικά με ένα πρόσωπο που περιλαμβάνεται στον κατάλογο του παραρτήματος I και με τα πρόσωπα του καταλόγου του παραρτήματος ΙΑ του κανονισμού θα πρέπει να ενημερωθούν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I του κανονισμού (ΕΚ) αριθ. 560/2005, η καταχώριση που αφορά το ακόλουθο πρόσωπο:
   Désiré Tagro
   αντικαθίσταται από την καταχώριση που περιέχεται στο παράρτημα I του παρόντος κανονισμού.
   Άρθρο 2
   Το παράρτημα ΙΑ του κανονισμού (ΕΚ) αριθ. 560/2005 αντικαθίσταται από το κείμενο που περιλαμβάνεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2012.

            Για το Συμβούλιο

            Ο Πρόεδρος

         M. BØDSKOV

      (1)  ΕΕ L 95 της 14.4.2005, σ. 1.
   ΠΑΡΑΡΤΗΜΑ I

      Καταχώριση που αναφέρεται στο άρθρο 1

      «Désiré TAGRO. Αριθ. διαβατηρίου: PD-AE 065FH08. Ημερομηνία γέννησης: 27 Ιανουαρίου 1959. Τόπος γέννησης: Issia, Ακτή του Ελεφαντοστού. Πέθανε στις 12 Απριλίου 2011 στο Αμπιτζάν.
      Γενικός γραμματέας στη λεγόμενη “προεδρία” του κ. GBAGBO: συμμετοχή στην παράνομη κυβέρνηση του κ. GBAGBO, παρεμπόδιση της ειρηνευτικής και συμφιλιωτικής διαδικασίας, απόρριψη των αποτελεσμάτων των προεδρικών εκλογών, συμμετοχή σε βίαιη καταστολή λαϊκών εξεγέρσεων. Ημερομηνία καταχώρισης ΗΕ: 30.3.2011 (Ημερομηνία καταχώρισης Ευρωπαϊκής Ένωσης: 22.12.2010).»

   ΠΑΡΑΡΤΗΜΑ II

         «ΠΑΡΑΡΤΗΜΑ ΙΑ

            Κατάλογος φυσικών και νομικών προσώπων, οντοτήτων ή φορέων που δεν ορίζονται από το Συμβούλιο Ασφαλείας των ΗΕ ή την Επιτροπή Κυρώσεων και τα οποία αναφέρονται στα άρθρα 2, 4 και 7

                     Όνομα (και ενδεχόμενα προσωνύμια)

                     Στοιχεία ταυτοποίησης

                     Λόγοι

                     1.

                     Kadet Bertin

                     Γεννήθηκε το 1957 στη Mama

                     Ειδικός σύμβουλος “ασφάλειας, άμυνας και στρατιωτικού εξοπλισμού” του Laurent Gbagbo, πρώην υπουργός Άμυνας του Laurent Gbagbo
                     Ανιψιός του Laurent Gbagbo
                     Εξόριστος στην Γκάνα. Τελεί υπό διεθνές ένταλμα σύλληψης
                     Θεωρείται υπεύθυνος για βιαιοπραγίες και διά της βίας εξαφανίσεις, για τη χρηματοδότηση και τον εξοπλισμό παραστρατιωτικών ομάδων, καθώς και “Νέων Πατριωτών” (COJEP).
                     Ενέχεται στη χρηματοδότηση και το λαθρεμπόριο όπλων, ήταν ο “ειδικός” της παραβίασης του εμπάργκο.
                     Ο Kadet Bertin διατηρούσε προνομιακές σχέσεις με τις παραστρατιωτικές ομάδες της δυτικής περιοχής και λειτουργούσε ως σύνδεσμος του Gbagbo με τις ομάδες αυτές. Ενέχεται στη δημιουργία της “Force Lima” (τάγματα θανάτου).
                     Συνεχίζει από την εξορία του στην Γκάνα να προετοιμάζει την ένοπλη επανάκτηση της εξουσίας. Απαιτεί την άμεση απελευθέρωση του Gbagbo.
                     Λόγω των χρηματικών του πηγών, του γεγονότος ότι γνωρίζει τα παράνομα δίκτυα λαθρεμπορίου όπλων και των συνεχιζόμενων δεσμών του με παραστρατιωτικές ομάδες που εξακολουθούν να δραστηριοποιούνται (κυρίως στη Λιβερία) ο Kadet Bertin εξακολουθεί να αντιπροσωπεύει πραγματική απειλή για την ασφάλεια και τη σταθερότητα της Ακτής του Ελεφαντοστού.

                     2.

                     Oulaï Delafosse

                     Γεννήθηκε στις 28 Οκτωβρίου 1968

                     Πρώην υπονομάρχης του Toulepleu. Αρχηγός της Πατριωτικής Ένωσης Αντίστασης της Δυτικής Περιοχής (Grand Ouest)
                     Ως αρχηγός παραστρατιωτικής ομάδας, θεωρείται υπεύθυνος για βιαιοπραγίες και εγκλήματα, ιδίως στην περιοχή Toulepleu.
                     Δεχόμενος άμεσα εντολές από τον Kadet Bertin, κατά τη μετεκλογική κρίση, δείχνει ιδιαίτερη δραστηριότητα στη στρατολόγηση λιβεριανών μισθοφόρων, καθώς και στο λαθρεμπόριο όπλων προερχόμενων από τη Λιβερία. Τα στρατεύματά του επιβάλλουν την τρομοκρατία καθ’ όλη τη διάρκεια της μετεκλογικής κρίσης, θανατώνοντας εκατοντάδες ανθρώπους που κατάγονταν από τη βόρεια περιοχή της Ακτής του Ελεφαντοστού.
                     Λόγω της ακραίας του πολιτικής συμπεριφοράς, της εγγύτητάς του προς τον Kadet Bertin και των ισχυρών δεσμών που διατηρούσε με τους κύκλους των λιβεριανών μισθοφόρων, εξακολουθεί να συνιστά απειλή για τη σταθερότητα της χώρας.

                     3.

                     Pastor Gammi

                     Αρχηγός της παραστρατιωτικής ομάδας “Κίνημα για την Απελευθέρωση της Δυτικής Περιοχής” (MILOCI), που δημιουργήθηκε το 2004. Ως αρχηγός του MILOCI, παραστρατιωτικής ομάδας υπέρ του Gbagbo, συμμετείχε σε σφαγές και βιαιοπραγίες.
                     Έχει διαφύγει στην Γκάνα (φέρεται να βρίσκεται στο Takoradi). Τελεί υπό διεθνές ένταλμα σύλληψης.
                     Κατά την εξορία του, προσχώρησε στον “Διεθνή Συνασπισμό για την Απελευθέρωση της Ακτής του Ελεφαντοστού” (CILCI), η οποία αγωνίζεται με ένοπλη αντίσταση για την επιστροφή του Gbagbo στην εξουσία.

                     4.

                     Marcel Gossio

                     Γεννήθηκε στις 18 Φεβρουαρίου 1951 στο Adjamé
                     Αριθμός διαβατηρίου: 08AA14345 (ημερομηνία λήξης 6 Οκτωβρίου 2013)

                     Έχει διαφύγει εκτός Ακτής του Ελεφαντοστού. Τελεί υπό διεθνές ένταλμα σύλληψης.
                     Ενέχεται στην υπεξαίρεση δημόσιου χρήματος και στη χρηματοδότηση και τον εξοπλισμό παραστρατιωτικών ομάδων.
                     Άνθρωπος-κλειδί της χρηματοδότησης της φατρίας Gbagbo και των παραστρατιωτικών ομάδων. Είναι επίσης κεντρικό πρόσωπο στα πλαίσια του λαθρεμπορίου όπλων.
                     Λόγω των τεράστιων κεφαλαίων τα οποία υπεξαίρεσε και του γεγονότος ότι γνωρίζει τα παράνομα δίκτυα λαθρεμπορίου όπλων, εξακολουθεί να συνιστά κίνδυνο για τη σταθερότητα και την ασφάλεια της Ακτής του Ελεφαντοστού.

                     5.

                     Justin Koné Katina

                     Έχει καταφύγει στην Γκάνα. Τελεί υπό διεθνές ένταλμα σύλληψης. Συμμετείχε στη ληστεία της BCEAO.
                     Από τον τόπο εξορίας του, εξακολουθεί να διαδραματίζει τον ρόλο του εκπροσώπου του Gbagbo.
                     Σε ανακοινωθέν τύπου στις 12 Δεκεμβρίου 2011, υποστηρίζει ότι ο Ouattara δεν κέρδισε ποτέ τις εκλογές και θεωρεί ότι το νέο καθεστώς είναι παράνομο. Καλεί σε αντίσταση, εκτιμώντας ότι ο Gbagbo θα επανέλθει στην εξουσία.

                     6.

                     Ahoua Don Mello

                     Γεννήθηκε στις 23 Ιουνίου 1958 στο Bongouanou
                     Αριθμός διαβατηρίου: PD-AE/044GN02 (ημερομηνία λήξης 23 Φεβρουαρίου 2013)

                     Εκπρόσωπος του Laurent Gbagbo. Πρώην υπουργός Εξοπλισμού και Εξυγίανσης στην παράνομη κυβέρνηση.
                     Είναι εξόριστος στην Γκάνα. Τελεί υπό διεθνές ένταλμα σύλληψης.
                     Από την εξορία του, εξακολουθεί να δηλώνει ότι η εκλογή του προέδρου Ouattara είναι παράνομη και δεν αναγνωρίζει την εξουσία του. Αρνείται να απαντήσει στην έκκληση της κυβέρνησης της Ακτής του Ελεφαντοστού για συμφιλίωση και καλεί τακτικά σε εξέγερση μέσω του τύπου, πραγματοποιεί περιοδείες κινητοποίησης στα στρατόπεδα των προσφύγων στην Γκάνα.
                     Τον Δεκέμβριο του 2011, δήλωσε ότι η Ακτή του Ελεφαντοστού είναι ένα “φυλετικό κράτος σε κατάσταση πολιορκίας” και ότι “οι ημέρες του καθεστώτος Ouattara είναι μετρημένες”.

                     7.

                     Moussa Touré Zéguen

                     Γεννήθηκε στις 9 Σεπτεμβρίου 1944 Αριθμός παλαιού
                     διαβατηρίου: AE/46CR05

                     Αρχηγός της ομάδας “Πατριώτες για την Ειρήνη” (GPP)
                     Ιδρυτής του “Διεθνούς Συνασπισμού για την Απελευθέρωση της Ακτής του Ελεφαντοστού” (CILCI)
                     Αρχηγός παραστρατιωτικής ομάδας από το 2002, ηγείται της ομάδας GPP από το 2003. Υπό τις διαταγές του η GPP καθίσταται η ένοπλη πτέρυγα του Gbagbo στο Αμπιτζάν και στη νότια περιοχή της χώρας.
                     Με την GPP, φέρει την ευθύνη για πάρα πολλές βιαιοπραγίες, με στόχο κυρίως τους πληθυσμούς που προέρχονται από τη βόρεια περιοχή και τους αντικαθεστωτικούς.
                     Προσωπική ανάμειξη στις μετεκλογικές βιαιοπραγίες (συνοικίες Abobo και Adjamé ιδίως).
                     Εξόριστος στην Άκρα, ο Touré Zéguen ιδρύει τον “Διεθνή Συνασπισμό για την Απελευθέρωση της Ακτής του Ελεφαντοστού” (CILCI), σκοπός του οποίου είναι η επαναφορά του Gbagbo στην εξουσία.
                     Από τον τόπο εξορίας του, πολλαπλασιάζει τις εμπρηστικές δηλώσεις (για παράδειγμα, συνέντευξη Τύπου της 9ης Δεκεμβρίου 2011) και παραμένει σε μια λογική διένεξης και ένοπλης εκδίκησης. Θεωρεί ότι η Ακτή του Ελεφαντοστού υπό τον Ouattara είναι παράνομη και “έγινε εκ νέου αποικία” και “καλεί τον λαό της Ακτής του Ελεφαντοστού να διώξει τους απατεώνες” (Jeune Afrique, Ιούλιος 2011).
                     Έχει μπλογκ με το οποίο καλεί με βίαιο τρόπο το λαό της Ακτής του Ελεφαντοστού να κινητοποιηθεί κατά του Ouattara.»